
	讘砖诇诪讗 诇专讘 诪讬讞讝讬 讻诪讗谉 讚讞专 讞讜专转讗 诇讘谞讬讬谞讗. 讗注''讙 讚诇讗 讚诪讬 诇注讜砖讛 谞拽讘 讘诇讜诇 砖诇 转专谞讙讜诇讬谉 讚讛转诐 注砖讜讬 诇讛讻谞讬住 讜诇讛讜爪讬讗 诪''诪 诪讟注诐 讘谞讬谉 讻诇 讚讛讜 诪讬讞讬讬讘 讻诪讜 诪注讬讬诇 砖讜驻转讗 讘拽讜驻讬谞讗 讚诪专讗 讜诪住转转 讗诇讗 诇砖诪讜讗诇 讚诪砖讜诐 讘谞讬谉 讻诇 讚讛讜 诇讗 诪讬讞讬讬讘 讗诪讗讬 讞讬讬讘 讛讗 讗讬谉 讻讗谉 讙诪专 诪诇讗讻讛: 讗诐 诇讘讛诪讛 讻诪诇讗 驻讬 讛讙讚讬 讜讗诐 诇讛讬住拽. 驻讬专讜砖 砖讗讬谞诐 专讗讜讬讬谉 诇讗讻讬诇讛 讚讗讬 诇讗讜 讛讻讬 诪讬讞讬讬讘 讗砖讬注讜专讗 讝讜讟讗 讻讚讗诪专 诇注讬诇 (讚祝 注讜.) 讛诪讜爪讬讗 转讘谉 讻诪诇讗 驻讬 驻专讛 诇讙诪诇 讞讬讬讘: 讘讗讙诐 砖谞讜. 讜诪转谞讬' 讚诇讗 砖讬讬讱 诇讗讜拽诪讬 讘讗讙诐 讗讜诪专 专''转 讚讗讬讬专讬 讘讗讬诇谉 讬讘砖 砖讗讬谞讜 诪转拽谉 讻诇讜诐: 诇讗 爪专讬讻讗 讚注讘讬讚 讘讗专注讗 讚讞讘专讬讛. 驻讬' 讘注专讜讱 (注专讱 住讘专) 讚讘驻住讬拽 专讬砖讬讛 讚诇讗 谞讬讞讗 诇讬讛 讻讙讜谉 讚拽注讘讬讚 讘讗专注讗 讚讞讘专讬讛 讜讻讙讜谉 讘讗讞专 砖讗讬谞讜 讗讜讛讘讜 讜讛拽讜爪抓 讘讛专转 讘砖注转 诪讬诇讛 砖讗讬谉 诇讜 讛谞讗讛 诪讜转专 诇讻转讞讬诇讛 讜讗驻讬诇讜 讗讬住讜专 讚专讘谞谉 诇讬讻讗 讜讛转讬专 专' 讞讘讬转 砖驻拽拽讜讛讜 讘驻砖转谉 诇讛住讬专 讛驻拽拽 讜诇诪砖讜讱 诪诪谞讜 讬讬谉 讘砖讘转 讗注''驻 砖讗''讗 砖诇讗 讬住讞讜讟 讻砖诪住讬专 讛驻拽拽 讜讛讜讬 驻住讬拽 专讬砖讬讛 讻讬讜谉 讚讗讬谞讜 谞讛谞讛 讘住讞讬讟讛 讝讗转 砖讛讬讬谉 谞讜驻诇 诇讗专抓 诪讜转专 讜讗讬谞讜 谞专讗讛 讚讛讗 诪驻讬住 诪讜专住讗 诇讛讜爪讬讗 诪诪谞讜 诇讬讞讛 讛讬讛 讗住讜专 讗讬 诇讗讜 诪砖讜诐 爪注专讗 讚讙讜驻讗 讗注''驻 砖讗讬谞讜 谞讛谞讛 讻诇诇 讘讘谞讬谉 讛驻转讞 讜讗讬谞讜 诪转讻讜讬谉 讻诇诇 诇讘谞讬谉 讛驻转讞 讗诇讗 诇谞拽讬讘讛 讘注诇诪讗 讜讻谉 讛讘讬讗 专砖讘''讗 诪诪讞讟 砖诇 讬讚 诇讬讟讜诇 讘讛 讗转 讛拽讜抓 讚诪讜拽讬 诇讛 讘讛谞讞谞拽讬谉 (住谞讛讚专讬谉 讚祝 驻讚:) 讻专''砖 讚讗诪专 诪诇讗讻讛 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讜诪砖讜诐 爪注专讗 砖专讬 讜讗注''驻 砖讗讬谞讜 谞讛谞讛 讘讞讘讜专讛 讛讬讛 讗住讜专 讗讬 诇讗讜 诪砖讜诐 爪注专讗 讚讙讜驻讗 讜讛讗 讚拽讗诪专 诇讗 爪专讬讻讗 讚注讘讬讚 讘讗专注讗 讚讞讘专讬讛 讛讬讬谞讜 讚诇讗 诪讬讞讬讬讘 讞讟讗转 讗讘诇 讗讬住讜专讗 讗讬讻讗 讜讛讗 讚拽讗诪专 讘砖讬诇讛讬 讻诇 讛转讚讬专 (讝讘讞讬诐 讚祝 爪讗:) 讛诪转谞讚讘 讬讬谉 诪讘讬讗讜 讜诪讝诇驻讜 注诇 讙讘讬 讛讗讬砖讬诐 讜驻专讬讱 讜讛讗 拽讗 诪讻讘讛 讜诪讜拽讬 诇讛 讻专''砖 讚讗诪专 讚讘专 砖讗讬谉 诪转讻讜讬谉 诪讜转专 诪讬讬专讬 讚诇讗 讛讜讬 驻住讬拽 专讬砖讬讛 砖诪讝诇驻讜 讘讟讬驻讜转 讚拽讜转 讗''谞 注诇 讙讘讬 讛讗讬讘专讬诐 讗驻砖专 砖诇讗 讬讻讘讛 讛讗砖 讜讘驻专拽 诇讜诇讘 讛讙讝讜诇 (住讜讻讛 讚祝 诇讙:) 讙讘讬 讗讬谉 诪诪注讟讬谉 讘讬''讟 诪砖讜诐 专''讗. 讘专''砖 讗诪专讜 诪诪注讟讬谉 讜驻专讬讱 讜讛讗 拽讗 诪转拽谉 诪谞讗 讜诪砖谞讬 讻讙讜谉 砖诇讬拽讟谉 诇讗讻讬诇讛 讜讚讘专 砖讗讬谉 诪转讻讜讬谉 诪讜转专 讜驻专讬讱 讜讛讗 讗讘讬讬 讜专讘讗 讚讗诪专讬 转专讜讬讬讛讜 诪讜讚讛 专''砖 讘驻住讬拽 专讬砖讬讛 讜诇讗 讬诪讜转 讜诪砖谞讬 诇讗 爪专讬讻讗 讚讗讬转 诇讬讛 讛讜砖注谞讗 讗讞专讬转讬 诪砖诪注 讻驻讬' 讛注专讜讱 讚讻砖讗讬谞讜 谞讛谞讛 诪讜转专 讗注''讙 讚讛讜讬 驻住讬拽 专讬砖讬讛 讜诇讬讻讗 诇诪讬诪专 讻讬讜谉 讚讗讬转 诇讬讛 讛讜砖注谞讗 讬转讬专转讗 讗讬谞讜 诪转拽谉 讻诇讜诐 讚讗''讻 讗诪讗讬 拽讗诪专 讛转诐 讚住讘专 诇讛 讻讗讘讜讛 讚讗诪专 讚讘专 砖讗讬谞讜 诪转讻讜讬谉 诪讜转专 诪讬讛讜 讬''诇 讚讗讜转讜 转讬拽讜谉 诪讜注讟 讻诪讜 . 诪讬注讜讟 注谞讘讬诐 讚诇讗 讗住讬专 讗诇讗 诪讚专讘谞谉 诇讗 讙讝专讜 讞讻诪讬诐 讻砖讗讬谞讜 谞讛谞讛: 讘讗专注讗 讚讞讘专讬讛. 驻讬' 讚讛讜讬讗 诪诇讗讻讛 砖讗''爪 诇讙讜驻讛:





专讘讬谞讜 讞谞谞讗诇

讜讛讗 (讚专讘讛) [讚专讘讗] 讜讛讗 讚专讘 讗砖讬 谞诪讬 诇讗 讗讬驻专讬讻讜 诪讬讛讜 专讘 讗砖讬 讚讬讬拽 讛讻讬 讻讬讜谉 讚诪转谞讬转讬谉 讻讜诇讬讛 诇注谞讬谉 砖讜讙讙 讛讬讗 讚讘讘讗 讚专讬砖讗 拽转谞讬 讜谞讝讻专 讜诪讬爪注讬转讗 谞诪讬 讛讝讜专拽 诇注砖讜转 讞讘讜专讛 讜谞讝讻专 讜讘住讬驻讗 讻讜诇诇 讝讛 讛讻诇诇 讻诇 讞讬讬讘讬 讞讟讗讜转 讻讜' 讛诇讻讱 诪转谞讬转讬谉 讻讜诇讛 讘砖讜讙讙 讛讬讗 讜诇讗 诇注谞讬谉 谞讞讛 讛讬讗 讗诇讗 讞住讜专讬 诪讞住专讗 讜讛讻讬 拽转谞讬 讛讝讜专拽 讜谞讝讻专 诇讗讞专 砖讬爪讗转 诪讬讚讜 讜拽诇讟讛 讗讞专 讗讜 讻诇讘 讗讜 谞砖专驻讛 驻讟讜专 讛讗 谞讞讛 讞讬讬讘 讗讬诪转讬 讘讝诪谉 砖讞讝专 讜砖讻讞 讗讘诇 诇讗 讞讝专 讜砖讻讞 驻讟讜专 砖讻诇 讞讬讬讘讬 讞讟讗讜转 讗讬谉 讞讬讬讘讬谉 注讚 砖转讛讗 转讞讬诇转谉 讜住讜驻谉 砖讙讙讛 驻诇讜讙转讗 讚专讘讛 讜专讘讗 讘砖转讬 讗诪讜转 讘砖讜讙讙 讜讘' 讗诪讜转 讘诪讝讬讚 讜讘' 讗诪讜转 讘讝讜专拽 讜诇讗 讗讬驻专砖讗 讘讛讚讬' 讗讬 讘讝讜专拽 讜讘诪注讘讬专 讛讬讗 讜讚讘专讬 讛讻诇 讘驻诇讜讙转讗 讚专讘谉 讙诪诇讬讗诇 讜讞讻诪讬诐 驻诇讬讙讬 讚转谞谉 讛讻讜转讘 讘' 讗讜转讬讜转 讘讘' 讛注诇诪讜转 讗讞转 讘砖讞专讬转 讜讗讞转 讘讬谉 讛注专讘讬诐 专讘谉 讙诪诇讬讗诇 诪讞讬讬讘 讜讞讻诪讬诐 驻讜讟专讬谉 讚讗诇讜 讛转诐 讻转讘 讗讜转 讗讞转 砖讛讜讗 讞爪讬 砖讬注讜专 讜讗诪专讬谞谉 讘讻诇诇 讙讚讜诇 讗诪专 专讘讬谞讗 讻讙讜谉 砖讛讬转讛 诇讜 讬讚讬注讛 讘谞转讬讬诐 讜专讘谉 讙诪诇讬讗诇 讛讜讗 讚讗诪专 讗讬谉 讬讚讬注讛 诇讞爪讬 砖讬注讜专 讗讘诇 讛讻讗 讗注"驻 讚讛谞讬 讚' 讗诪讜转 讘砖讜讙讙 讘讘' 讛注诇诪讜转 讛谉 诇讗 讚诪讬讗 诇讛转诐 讗诇讗 讛讻讗 讗诐 诪注讘讬专 讛讜讗 砖讛注讘讬专 砖砖 讗诪讜转 讘讘转 讗讞转 注诇讛 讗诪专 专讘讛 驻讟讜专 讻讙讜谉 砖讛注讘讬专 讗诪转讬诐 讘砖讜讙讙 讜诇讗诇转专 谞讝讻专 讜讛注讘讬专 讗诪转讬诐 讗讞专讜转 讘诪讝讬讚 讜讗诇转专 砖讻讞 讜讛注讘讬专 讗诪转讬诐 讗讞专讜转 讘砖讙讙讛 讗诪专 专讘讛 讻讙讜谉 讝讛 讗驻讬诇讜 讚诪讗谉 讚诪讞讬讬讘 讛转诐 讻讙讜谉 砖讻转讘 讗讜转 讗讞转 讘砖讙讙讛 讜诇讗 讻转讘 讻诇讜诐 谞讝讻专 讜砖讻讞 讜讞讝专 讜讻转讘 讗讜转 讗讞专转 讘讛讗 诪讞讬讬讘 专讘谉 讙诪诇讬讗诇 讚讻讬 讙诪专 砖讬注讜专讗 (讚讞讬讬讘讗) [讚讛讬讬谞讜] 讘' 讗讜转讬讜转 讘砖讜讙讙 讙诪专 讗讘诇 讛讻讗 讚讗讬谞讜谉 砖转讬 讗诪讜转 讙' 驻注诪讬诐 讘' 讗诪爪注讬讜转 砖讛谉 讙诪专 讚' 讗诪讜转 砖讬注讜专 讛讞讬讜讘 讘诪讝讬讚 讛讜讛 砖谞诪爪讗转 讬讚讬注讛 诪驻住拽转 讜专讘讛 讚驻讟专 诇讗 驻讟专 讗诇讗 讘诪注讘讬专 讚拽讗诪专 讗讘诇 讛讻讗 讻讬 拽讗 讙诪专 砖讬注讜专讗 讘诪讝讬讚 讘讬谞讬讬讛讜 拽讗 讙诪专 讜讗讬诇讜 讝讜专拽 讻讬讜谉 砖讛讬转讛 转讞诇转 讛讝专讬拽讛 讘砖讜讙讙 讗注"驻 砖谞讜讚注 诇讜 诇讗讞专 砖讬爪讗转 诪讬讚讜 讻讬讜谉 砖讗讬谉 讘讬讚讜 诇讛讞讝讬专 诇讗 讞砖讬讘 诪讝讬讚 讜讗诐 讝讜专拽 讛讜讗 注诇讬讛 讗诪专 专讘讗 讞讬讬讘 讻讙讜谉 砖讝专拽 砖砖 讗诪讜转 讘讘转 讗讞转 讘转讞诇讛 讛讬讛 砖讻讞 讜讻砖讛讙讬注 讛讞驻抓 诇讘' 讗诪讜转 谞讝讻专 讜讻砖讛讙讬注 讘住讜祝 讘' 讗诪讜转 讛讗讞专讜谞讜转 讞讝专 讜砖讻讞 讗诪专 诇讱 专讘讗 讻讙讜谉 讝讛 讞讬讬讘 讜讗驻讬' 诇专讘谞谉 讚驻讟专讬 讛转诐 讚讗诇讜 讛转诐 诇注谞讬谉 讛讻讜转讘 讘' 讗讜转讬讜转 讘讘' 讛注诇诪讜转 讛讬讛 讘讬讚讜 砖诇讗 诇讻转讜讘 讗讜转 [讛砖谞讬讛] (讜讻讬讜谉) [讜讛诇讻讱 讗祝] 砖讞讝专 讜砖讻讞 讗转 讛砖谞讬讛 [讗讬谞讛] 诪爪讟专驻转 注诐 讛专讗砖讜谞讛 讗讘诇 讛讻讗 讻讬讜谉 砖讝专拽 讜讬砖 讘讻讞 讝专讬拽转讜 诇诇讻转 砖砖 讗诪讜转 讻讬讜谉 砖讗讬谉 讘讬讚讜 诇讛讞讝讬专 讗转 讛讝讜专拽 讜讗专讘注 诪讛谉 讘砖讜讙讙 [讛讬讛] 讗注"驻 砖讬砖 讘讬谞讬讛谉 砖转讬诐 砖讗讬谞谉 讘砖讜讙讙 讛专讬 讛讗专讘注 诪爪讟专驻讜转 讜讞讬讬讘 注诇讬讛谉. 



讜专讘讗 诇讗 诪讞讬讬讘 讗诇讗 讘讝讜专拽 讜讛讗 拽讗' 讛转诐 讛讜讗 讚讘讬讚讜 讗讘诇 讛讻讗 诇讗讜 讘讬讚讜 讜讗讬诇讜 诪注讘讬专 讘讬讚讜 (讘') 讛讜讗. 讜讗讬转讛 诇专讘讛 讚驻讟讜专 讘诪注讘讬专 讜讗讬转讛 诇讚专讘讗 讚诪讞讬讬讘 讘讝讜专拽 讗诪专 专讘讗 讝专拽 讜谞讞讛 讘驻讬 讛讻诇讘 讗讜 讘驻讬 讛讻讘砖谉 讞讬讬讘 讜讗讜拽讬诪谞讗 讻讙讜谉 砖讻讱 讛讬转讛 诪讞砖讘转讜 诪注讬拽专讗 诇谞讜讞 讘驻讬 讛讻诇讘 讗讜 讘驻讬 讛讻讘砖谉 讜诪转谞讬' 讚拽转谞讬 拽诇讟讛 讗讞专 讗讜 讻诇讘 讗讜 砖谞砖专驻讛 驻讟讜专 讘讚诇讗 讗讬讻讜讜谉 诇讻讱 讜诪砖讜诐 讚诇讗 谞注砖讬转 诪讞砖讘转讜 讛讜讗 讚驻讟讜专 讜讗注"讙 讚讘注讬谞谉 注拽讬专讛 讜讛谞讞讛 讘诪拽讜诐 讚' 讜驻讬 讛讻诇讘 讗讬谉 讘讜 讚' 讻讬讜谉 讚讗讞砖讘讬讛 讛讜讬 诇讬讛 讻讗诇讜 讗讬转 讘讬讛 讚' 讜诪住讬讬注 诇讬讛 诇专讘 讘讬讘讬 诪讛讗 讚转谞谉 讘讻专讬转讜转 驻专拽 讗诪专讜 诇讜 砖谞讬诐 讗讻诇转 讞诇讘 [讬砖] 讗讜讻诇 讗讻讬诇讛 讗讞转 讜讞讬讬讘 讻讜' 拽转谞讬 诪讬讛讗 砖讗诐 讛讜爪讬讗 讜讗讜讻诇讜 讞讬讬讘 讜讗注"驻 砖诇讗 讛谞讬讞讜 注"讙 诪拽讜诐 讚' 讗诇讗 讻讬讜谉 砖讛讜讗 注拽专讜 讜讛谞讬讞讜 讘转讜讱 驻讬讜 讞讬讬讘 讜讗拽砖讬谞谉 讜讛讗 讗讬谉 讚专讱 讞讬讜讘 讛讜爪讗讛 讘讻讱 讻诇讜诪专 讗讬谉 讚专讱 讛讞讬讜讘 讗诇讗 讘注拽讬专讛 诪诪拽讜诐 讚' 讜讛谞讞讛 讘诪拽讜诐 讚' 讗诇讗 讻讬讜谉 讚讗讞砖讘讬讛 诇讗谞讜讞讬讛 讘驻讬讜 诪讞砖讘转讜 诪砖讜讬 诇驻讬讜 讻讗诇讜 诪拽讜诐 讚' 注诇 讚' 讛讜讗 讛"谞 讻讬讜谉 讚讗讞砖讘讬讛 诇驻讬 讻诇讘 讗讜 诇驻讬 讛讻讘砖谉 诪讞砖讘转讜 诪砖讜讬讗 诇讬讛 诪拽讜诐 讜诇讗 驻诇讬讙讬 专讘谞谉 注诇讬讛 讚专"诪 砖讞讬讬讘 讗诇讗 讻讱 讗诪专讜 诇讜 讗讬谞讜 [诪谉] 讛砖诐 讻诇讜诪专 诪谉 讛诪谞讬谉 讚' 讞讟讗讜转 讗讗讻讬诇讛 讗讘诇 讛讜爪讗讛 诇讗讜 诪砖讜诐 讗讻讬诇讛 讞讬讬讘 讗诇讗 诪砖讜诐 讛讜爪讗讛 讜讘讛诪讜爪讬讗 转驻讬诇讬谉 (讚' 爪讟) 谞诪讬 讗诪专讬谞谉 讚讻讬讜谉 讚讗讞砖讘讬讛 诪砖讜讬讗 诇讬讛 诪拽讜诐:




讛讚专谉 注诇讱 讛讝讜专拽. 



驻讬"讘 讛讘讜谞讛 讻诇 砖讛讜讗 讞讬讬讘 讜讻讜'. 讛讜爪专讻谞讜 讘讝讗转 诇讘' 讚讘专讬诐. 讗讞讚 诇讛讜讚讬注 诪讛 爪讜专讱 诇讘谞讬谉 讻诇 砖讛讜讗. 砖谞讬 诇专讗讜转 诪讛 讘谞讬谉 讻诇 砖讛讜讗 讛讬讛 讘诪砖讻谉. 



讜驻讬专砖讜讛讜 专讘讬 讬专诪讬讛 讜讗讘讬讬 讜专讘 讗讞讗 讻诇 讗讞讚 讚专讱 讬讚讬注讛 讜驻砖讜讟讛 讛讜讗 讗诪专 砖诪讜讗诇 讛诪爪讚讚 讗转 讛讗讘谉 讞讬讬讘 诪砖讜诐 诪讻讛 讘驻讟讬砖 驻讬' 诪爪讚讚 诪讬讬砖讘 讛讗讘谉 讘拽专拽注 讻讚讬 诇讘谞讜转 注诇讬讛 讜讗住讬拽谞讗 转诇转讗 讘谞讬讬谞讗 讛讜讜 转转讗讛 爪讚讜讚讬 讜注驻专讗 砖讻谉 讚专讱 讛讘谞讗讬谉 讘讗讘谞讬 讛讬住讜讚 诪爪讚讚讬谉 讛讗讘谞讬诐 讜诪讜砖讬讘谉 讗讜转谉 注诇 讛注驻专. 讜讝讛讜 砖讗诪专 砖诪讜讗诇. 诪爪讬注讗讛 讘注讬 讟讬谞讗 注讬诇讗讛 讘讛谞讞讛 讘注诇诪讗 讜讛谞讬 转诇转讬 讛诪住转转 讜讛注讜砖讛 谞拽讘 讘诇讜诇 讜讚诪注讬讬诇 砖讜驻转讗 讘拽讜驻讬谞讗 讚诪专讗 专讘 诪讞讬讬讘 诇讛讜 诪砖讜诐 讘讜谞讛 讜讗诐 讘谞讛 讘谞讬谉 讜住讜转转 讗讜 讘谞讛 讘谞讬谉 讗讜 注砖讛 谞拽讘 讘诇讜诇 讗讜 注讬讬诇 砖讜驻转讗 讘拽讜驻讬谞讗 讚诪专讗 讘讛注诇诐 讗讞讚 讗讬谞讜 讞讬讬讘 注诇 讛讘讜谞讛 讜注砖讛 讗讞讚 诪讗诇讜 讗诇讗 讞讟讗转 讗讞转 砖诇讗 注砖讛 讗诇讗 讗讘 讜转讜诇讚讜转讬讛 讜讛注讜砖讛 讗讘 讜转讜诇讚讜转讬讛 讗讬谞讜 讞讬讬讘 讗诇讗 讗讞转 讜砖诪讜讗诇 诪讞讬讬讘 诇讛谞讬 转诇转 诪砖讜诐 诪讻讛 讘驻讟讬砖 讜讗讬 注讘讬讚 讘谞讬谉 讜讞讚 诪讛谞讱 讞讬讬讘 转专转讬.





专诪讘"谉

诇"爪 讚拽注讘讬讚 讘讗专注讗 讚讞讘专讬'. 驻讬' 讜诇"爪 诇讬驻讜讬' 讜讛讜"诇 诪诇讗讻讛 砖"爪 诇讙讜驻讛 讜驻讟讜专 注诇讬' 讜专"砖 讛讜讗 讻谞"诇 讜注讜讚 讗讻转讜讘 讚注转 讘注诇 讛注专讜讱 讘住"讚:





专砖讘"讗

讗诇讗 诇砖诪讜讗诇 诇讗讜 讙诪专 诪诇讗讻讛 讛讜讗. 驻讬专讜砖: 诪砖讜诐 讚拽讜讚讞 讛讜讗 砖拽讜讚讞 讻讚讬 诇砖讬诐 讘讜 诪住诪专 讗讜 讚讘专 讗讞专, 讜讻讬讜谉 砖讻谉 讗讬谞讛 讙诪专 诪诇讗讻讛 讗诇讗 砖诪转拽谉 转讬拽讜谉 讻讚讬 诇讛讙诪专 讘讚讘专 讗讞专 讚讛讬讬谞讜 讛诪住诪专.



讚讞拽 拽驻讬讝讗 讘拽讘讗. 驻讬专砖 专砖"讬 讝"诇: 砖讞拽拽 讻讚讬 拽驻讬讝讗 讘讘拽注转 讙讚讜诇讛 讛专讗讜讬讛 诇讞讜拽 讘讜 拽讘讗. 讜专讘 讛讗讬 讙讗讜谉 讝"诇 驻讬专砖: 讻讙讜谉 砖注砖讛 住讬诪谉 诇讬讚注 讛讬讻讗 讚讜讻转讗 讚拽驻讬讝讗, 讻诪讜 砖谞转讜转 讛讬讜 讘讛讬谉 (诪谞讞讜转 驻讝, 讘).



讗诇讗 讗讘讬讬 讜专讘讗 讚讗诪专讬 转专讜讬讬讛讜 砖讻谉 诪专讚讚讬 讟住讬谉 诇诪砖讻谉 注讜砖讬谉 讻谉. 讬砖 诇驻专砖 讚讗讘讬讬 讜专讘讗 注诇 专讘讛 讜专讘 讬讜住祝 驻诇讬讙讬, 砖讗诪专讜 讚讗讬谞讜 诪讞诪转 砖诪讗诪谉 讬讚讜 讗诇讗 砖讻谉 讛讬转讛 讘诪砖讻谉, 讜讛讬讬谞讜 讚讗诪专讬谞谉 讗诇讗. 讗讘诇 专讘讬谞讜 讛讗讬 讙讗讜谉 讝"诇 驻讬专砖 讚讗讘讬讬 讜专讘讗 诇驻专砖 讚讘专讬 专讘讛 讜专讘 讬讜住祝 讗转讜, 讚讗讬谞讜 讻诪讜  砖讗转讛 住讘讜专 讚诪讗诪谉 讗转 讬讚讜 诇注砖讜转 诪诇讗讻讛 拽讗 讗诪专讬, 讗诇讗 诪驻谞讬 砖诪讗诪谉 讗转 讬讚讜 诇讻讜讬谉 诇讛讻讜转 讘讗讜转讛 诪诇讗讻讛 注爪诪讛 砖讛讜讗 注讜砖讛 讜讝讛 诪讻诇诇 讛诪诇讗讻讛 讛讬讗 讻讚讬 砖讬注砖讛 诪诇讗讻转讜 讘转讬拽讜谉, 讜讗讬谞讜 讚讜诪讛 诇谞讟诇 讗转 讛诪讙诇 诇拽爪讜专 讜讗讬谞讜 拽讜爪专, 讗诇讗 讛转讞诇转 讛诪诇讗讻讛 讛讜讗 讻讚讗诪专谉. 讜讘讬专讜砖诇诪讬 (讘驻专拽讬谉 讛诇' 讗) 诪拽砖讜 注诇 讛讗 讚专讘谉 砖诪注讜谉 讘谉 讙诪诇讬讗诇, 讚讗诪专讬谞谉 讛转诐 讜拽砖讬讗 注诇 讛讗 讚专讘谉 砖诪注讜谉 讘谉 讙诪诇讬讗诇 谞讟诇 诇拽爪讜专 讜诇讗 拽爪专 砖诪讗 讻诇讜诐 讛讜讗, 讗诪专 专讘 讗讚讗 讗转讬讗 讚专讘谉 砖诪注讜谉 讘谉 讙诪诇讬讗诇 讻专"讬, 讚转谞讬讗 讛砖讜讘讟 讜讛诪拽砖拽砖 注诇 讛讗专讬讙 讛专讬 讝讛 讞讬讬讘, 诪驻谞讬 砖讛讜讗 讻诪砖讬讘 讬讚讜, 讜讗祝 讛讻讗 诪驻谞讬 砖讛讜讗 讻诪砖讬讘 讬讚讜.



讗诐 诇讗讻讬诇讛 讻讙专讜讙专转 讗诐 诇讘讛诪讛 讻诪诇讗 驻讬 讙讚讬 讗诐 诇讛住讬拽 讻讚讬 诇讘砖诇 讘讬爪讛 拽诇讛. 驻讬专讜砖: 讗诐 专讗讜讬 诇讗讻讬诇讛 砖讬注讜专讜 讻讙专讜讙专转, 讜讗诐 讗讬谞讜 专讗讜讬 诇讗讻讬诇讛, 讻诪诇讗 驻讬 讙讚讬, 讜讗诐 讛谉 讬讘砖讬谉 砖讗讬谞诐 专讗讜讬谉 诇讙讚讬 讗诇讗 诇讛住讬拽, 砖讬注讜专讜 讻讚讬 诇讘砖诇 讘讬爪讛 拽诇讛. 讗讘诇 讗诐 专讗讜讬 诇讗讻讬诇讛 讗祝 注诇 驻讬 砖诪讜爪讬讗讜 诇讛住讬拽, 砖讬注讜专讜 讻讙专讜讙专转, 讜讻讚讗诪专讬谞谉 讘驻专拽 讻诇诇 讙讚讜诇 (诇注讬诇 砖讘转 注讜, 讗) 讛诪讜爪讬讗 转讘谉 讻诪诇讗 驻讬 驻专讛 诇讙诪诇, 讻讜诇讬 注诇诪讗 诇讗 驻诇讬讙讬 讚讞讬讬讘 讚讛讗 讞讝讬 诇驻专讛.



诇讗 爪专讬讻讗 讚注讘讬讚 讘讗专注讗 讚诇讗讜 讚讬诇讬讛. 驻讬专砖 讘注专讜讱 (注专讱 驻住拽) 讚讻诇 诪讬讚讬 讚诇讬转 诇讬讛 讛谞讗讛, 讗祝 注诇 讙讘 讚驻住讬拽 专讬砖讬讛 讜诇讗 讬诪讜转 砖专讬. 讜诪讬讬转讬 专讗讬讛 诪讛讗, 讜诪讛讛讜讗 讚讗讬 讗讬转 诇讬讛 讛讜砖注谞讗 讗讞专讬转讬 (住讜讻讛 诇讙, 讘). 讜讗祝 专讘讬谞讜 讛讗讬讬 讙讗讜谉 讝"诇 讻转讘 讻诇砖讜谉 讛讝讛: 讜讗讜拽讬诪谞讗 讚拽讗 注讘讬讚 讘讗专注讗 讚诇讗 讚讬诇讬讛, 砖讗祝 注诇 驻讬 砖讛拽专拽注 诪转讬驻讛 (讗讬) [讗讬谉] 注讚讬驻讜转 诇讝讛 讛转讜诇砖 讘转讬拽讜谞讜, 讜讗讬讻讗 讜讚讗讬 诇诪讬诪专 讗祝 注诇 讙讘 砖讛讜讗 讬讜讚注 砖讛拽专拽注 诪转讬驻讛 讗讬谉 讝讗转 讘诪讞砖讘转讜 讜讗讬谞讜 专讜爪讛, [诇驻讬讻讱] 讗讬谞讜 讞讬讬讘 讗诇讗 注诇 讻砖讬注讜专 砖讞讬砖讘 注诇讬讜. 注讚 讻讗谉. 讜讘驻"拽 讚讻转讜讘讜转 (讜, 讗) 讘砖诪注转讗 讚诪讛讜 诇讘注讜诇 讘转讞讬诇讛 讘砖讘转, 讛讗专讻转讬 讘讛.



诪砖谞讬 住讬诪谞讬讜转. 驻讬专砖 专讘讬谞讜 讛讗讬讬 讙讗讜谉 讝"诇: 砖讗讬谞谉 讗讜转讬讜转 讬讚讜注讜转 讘讻转讘 砖讛谉 谞拽专讗讜转, 讗诇讗 住讬诪谞讬谉 讘注诇诪讗, 讻讙讜谉 谞讜谞讬"谉 讛驻讜讻讬谉 讚讻转讬讘讬 (讘诪讚讘专 讬, 诇讛-诇讜) 讙讘讬 讜讬讛讬 讘谞住讜注 讛讗专谉 讻讚诪驻专砖 讘讙诪' 讚讻诇 讻转讘讬 讛拽讚砖 (诇拽诪谉 砖讘转 拽讟讜, 讘), 讜住讬诪谞讬讜转 讚讻转讬讘讬 讘讛讚讚讬 讘转讛诇讬诐 (拽讝, 讻讘-诇) 讜讻讚诪驻专砖 讘讙诪专讗 讚讗专讘注讛 专讗砖讬 砖谞讬诐 讛谉 (专"讛 讬讝, 讘). 讗讘诇 专砖"讬 讝"诇 驻讬专砖:            住讬诪谞讬讜转, 讛讗讞讚 讘讚讬讜 讜讛讗讞转 讘住讬拽专讗. 讜讗讬谞讜 诪讞讜讜专 讘注讬谞讬, 讚讘讘讗 讝讜 讗讬谞讛 讗诇讗 讘爪讜专转 讛讗讜转讬讜转, 讜讘讘讗 砖谞讬讛 讘诪讬谞讬谉 砖讛谉 谞讻转讘讬谉, 讜诇诪讟讛 讛讜讛 诇讬讛 诇诪讬转谞讬 讛讗.





讛诪讗讬专讬

讙讜诇诐 砖诇 讻诇讬 讛专讗讜讬 诇讞讜拽 讘讜 拽讘 讜讞拽拽 讘讜 砖讬注讜专 驻讞讜转 诪拽讘 讗注"驻 砖讘诇讘讜 诇讛讜住讬祝 注诇讬讜 讞讬讬讘 砖讛专讘讛 注讜砖讬谉 讻谉 讜诪注诪讬讚讬谉 讗讜转讜 注诇 讚专讱 讝讛:



讛诪砖谞讛 讛砖谞讬讛 讛讞讜专砖 讻诇 砖讛讜 讛诪谞讻砖 讛诪拽专住诐 讛诪讝专讚 讻诇 砖讛讜 讞讬讬讘 讛诪诇拽讟 注爪讬诐 讻诇 砖讛谉 讜讗诐 诇讛住讬拽 讻讚讬 诇讘砖诇 讘讬爪讛 拽诇讛 讛诪诇拽讟 注砖讘讬诐 诇转拽谉 讻诇 砖讛谉 讜讗诐 诇讘讛诪讛 讻诪诇讗 驻讬 讙讚讬 讗诪专 讛专"诐 驻讬' 诪谞讻砖 讛讜讗 讛讞讜驻专 住讘讬讘 注拽专讬 讙驻谞讬诐 讜讛爪诪讞讬诐 讜讛讜讗 诪诪诇讗讻讜转 讛注讘讜讚讛 讜讛讬讗 讜讛讞专讬砖讛 砖讜讛 诪拽专住诐 讛讜讗 讛拽讜讟注 讛讬专拽讜转 讜讛讻讜专转 诪讛诐 诪讛 砖讬注诇讛 注诇 驻谞讬 讻诇 讛讗专抓 讜诪讝专讚 讛讻讜专转 注谞驻讬 讛讗讬诇谞讜转 讜讝讛 讛诪拽专住诐 讜讛诪讝专讚 讻砖讛讜讗 诪转讻讜讬谉 诇转讜注诇转讜 讘诪讛 砖讻专转 讛讜讗 诪讗讘讜转 诪诇讗讻讜转 讜讗诐 谞转讻讜谉 诇转拽谉 讛爪诪讞 讻讚讬 砖讬专讘讜 讜讬讙讚诇讜 讻讗砖专 讬注砖讜 讘讝诪讬专转 讛讙驻谞讬诐 讛讜讗 讝讜专注 讜注谞讬谉 讗诪专讜 讬转拽谉 专"诇 诇转拽谉 讛讗专抓 诇讞专讬砖讛 讜讗诐 讛讬转讛 讻讜谞转讜 讘诇拽讬讟转 讛注爪讬' 诇砖专驻谉 讗讜 讘讗住讬驻转 讛注砖讘讬诐 诇讙讚砖谉 讜诇讛讗讻讬诇谉 诇讘讛诪转讜 讛讜讗 谞拽专讗 诪注诪专:



讗诪专 讛诪讗讬专讬 讛诪砖谞讛 讛砖谞讬转 讜注谞讬谞讛 诇讘讗专 讘讛 注谞讬谉 讛讞诇拽 讛砖谞讬 讜讛讜讗 砖讗诪专 讛讞讜专砖 砖讬注讜专讜 讘讻诇 砖讛讜讗 讜驻专砖讜 讘讙诪' 诪驻谞讬 砖讛讜讗 讬讻讜诇 诇讝专讜注 砖诐 讝专注 讗讞讚 砖诇 讚诇注转 讜讛讜讗 砖讗诪专讜 讞讝讬 诇讘讬讝专讗 讚拽专讗 讜讗注"驻 砖诇注谞讬谉 讛讜爪讗讛 讗诪专讜 讝专注 讚诇讜注讬诐 砖谞讬诐 讚讜拽讗 诇讝专讬注讛 砖讗讬谉 讗讚诐 诪讜爪讬讗 谞讬诪讗 讗讞转 诇讝专讬注讛 讗讘诇 讘讞专讬砖讛 讻诇 讙讜诪讗 讜讙讜诪讗 专讗讜讬讛 诇讛驻讬诇 砖诐 谞讬诪讗 讗讞转 诇讝专讬注讛 讜讬砖 诪讜讞讬谉 驻讬专讜砖 讝讛 砖讗祝 讞专讬砖讛 讬"诇 讘讛 砖讗讬谉 讗讚诐 讞讜专砖 讘砖讘讬诇 讝专注 讗' 讜诪驻专砖讬' 讘讛 诇讘讬讝专讗 讚拽讬专讗 诇讞专讜砖 住讘讬讘讜转 讛讝专注 砖讻诇 砖讛讜讗 谞讝专注 讟讜专讞 讛讜讗 讗祝 讘讗讞转 讜讬砖 讙讜专住讬谉 诇讘讬专讗 讚拽专讗 专"诇 砖注讜砖讬谉 讙讜诪讗 讗讞转 讘注讬拽专 讛讝专注 讜诪转诪诇讗转 诪讬诐 讜讗祝 讘诪砖讻谉 讛讬转讛 砖诐 讞专讬砖讛 讘砖讬注讜专 诪讜注讟 专讗讜讬讛 诇拽诇讞 砖诇 住诪谞讬诐:



讛诪谞讻砖 讜讛讜讗 讛住专转 注砖讘讬诐 专注讬诐 诪转讜讱 讛讬专拽讜转 讜讗祝 讛讜讗 转讜诇讚转 讞讜专砖 讜讬砖 诪讞讬讬讘讬诐 讗讜转讜 诪砖讜诐 讝讜专注 讜讛诪拽专住诐 讜讛讜讗 讛拽讜爪抓 注谞驻讬诐 讬讘砖讬诐 诪谉 讛讗讬诇谉 诇转拽讜谉 讛讗讬诇谉 讜讛诪讝专讚 讜讛讜讗 拽爪讬爪转 注谞驻讬诐 讗祝 诪谉 讛诇讞讬诐 诪爪讚 砖讬砖 砖诐 讛专讘讛 讬讜转专 诪讚讗讬 讜讗祝 讛诐 转讜诇讚转 讞讜专砖 讜讬砖 诪讞讬讬讘讬诐 讘讛诐 诪砖讜诐 谞讜讟注 讜讻诇 讗诇讜 砖讬注讜专诐 讘讻诇 砖讛讜 讛诪诇拽讟 注爪讬诐 诪谉 讛讗讬诇谞讜转 讗诐 诇转拽谉 讗转 讛拽专拽注 讗讜 讛讗讬诇谉 砖讬注讜专讜 讘讻诇 砖讛讜讗 讻讻诇 讗讜转诐 砖讛讝讻专谞讜 讜讗诐 诇讛讬住拽 砖讬注讜专谉 讘讻讚讬 诇讘砖诇 讘讛谉 讘讬爪讛 拽诇讛 讜讻谉 讛诪诇拽讟 注砖讘讬诐 诪谉 讛诪讞讜讘专 讗诐 诇转讬拽讜谉 讛拽专拽注 砖讬注讜专讜 讘讻诇 砖讛讜讗 讜讗诐 诇讘讛诪讛 讻诪诇讗 驻讬 讛讙讚讬 讜讗注"驻 砖讛拽专拽注 诪"诪 诪转拽谉 讘讻讱 讛讜讗讬诇 讜讗讬谞讜 诪转讻讜讬谉 驻讟讜专 诪爪讚 讛转拽讜谉 讜讗注"驻 砖讛讜讗 驻住讬拽 专讬砖讬讛 驻讬专砖讜讛 讘讙诪' 讘砖讗讬谉 讛拽专拽注 砖诇讜 讜讗讬谉 谞讜讞 诇讜 讘讻讱 讜讻诇 砖讗讬谉 谞讜讞 诇讜 讘诪诇讗讻讛 讛谞诪砖讻转 诪诪注砖讬讜 讗讬谉 讘讜 讚讬谉 驻住讬拽 专讬砖讬讛 讗讘诇 讘拽专拽注 砖诇讜 讞讬讬讘 讗祝 诪爪讚 讛转拽讜谉 讗注"驻 砖讗讬谞讜 诪转讻讜讬谉 诇讜 讜讗诐 注砖讛 诪砖讛讜 讞讬讬讘 诪爪讚 讛转拽讜谉 诇讘讚 讜讗诐 注砖讛 讘讻讚讬 诪诇讗 驻讬 讛讙讚讬 讞讬讬讘 砖转讬诐:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讛转讜诇砖 注讜诇砖讬谉 讜讛诪讝专讚 讝专讚讬诐 讜讛诐 诪讬谉 拽谞讬诐 砖讘注讜讚诐 专讻讜转 专讗讜讬讜转 诇诪讗讻诇 讗讚诐 讜讻砖谞转拽砖讜 诪注讟 专讗讜讬讜转 诇诪讗讻诇 讘讛诪讛 讜讻砖讬讘砖讜 诪讻诇 讜讻诇 专讗讜讬讜转 诇讛讬住拽 讜诪注转讛 讻诇 砖讛讜讗 转讜诇砖 讘讛谉 讗诐 诇讗讻讬诇讛 砖讬注讜专诐 讘讙专讜讙专转 讜讗诐 诇讘讛诪讛 讻诪诇讗 驻讬 讛讙讚讬 讜讗诐 诇讛讬住拽 讻讚讬 诇讘砖诇 讘讬爪讛 拽诇讛 讜讗诐 诇讬驻讜转 讗转 讛拽专拽注 讘讻诇 砖讛讜 砖讻诇 砖诪转讻讜讬谉 讘转诇讬砖讛 诪谉 讛诪讞讜讘专 诇讬驻讜转 讗转 讛拽专拽注 转讜诇讚转 讞讜专砖 讛讜讗 讛讗 讻诇 砖讗讬谞讜 诪讻讜讬谉 诇讻讱 驻讟讜专 诪爪讚 讛转拽讜谉 讜讗注"驻 砖讛讜讗 驻住讬拽 专讬砖讬讛 讗转讛 诪驻专砖讛 讘讗讙诐 砖讗讬谉 讗讚诐 拽驻讬讚 注诇 讬驻讜讬讜 讻诇诇 讗讜 讘拽专拽注 砖诇 讞讘专讜 注诇 讛讚专讱 砖讘讬讗专谞讜 讘诪砖谞讛:



讝讛 砖讘讬讗专谞讜 讘诪砖谞讛 砖讻诇 砖讗讬谉 诇讜 转讜注诇转 讘诪诇讗讻讛 讛谞诪砖讻转 诪讗讜转讛 诪诇讗讻讛 砖诇 讛讬转专 讗讬谉 讘讜 讚讬谉 驻住讬拽 专讬砖讬讛 讙讚讜诇讬 讛专讘谞讬诐 讻转讘讜 砖诪"诪 讗讬住讜专 讬砖 讘讛 讜讻诪讜 砖讗诪专讜 讘驻专拽 砖专爪讬诐 讛讗讬 诪住讜讘讬转讗 讚谞讝讬讬转讗 讗住讬专 诇讛讚讜拽讬 讘讬讜诪讗 讟讘讗 讜驻讬专砖讜 讛诐 诪砖讜诐 住讞讬讟讛 讜讗祝 诇专' 砖诪注讜谉 砖驻住讬拽 专讬砖讬讛 讛讜讗 讜讗注"驻 砖讗讬谉 诇讜 讛谞讗讛 讘讻讱 诪"诪 讗住讜专 讛讜讗 讜诇专' 讬讛讜讚讛 讞讬讬讘 讜讻谉 讘驻专拽 转讜诇讬谉 诇讗 诇讬讛讚拽 讗讬谞讬砖 讗讜专讚讗 讗驻讜诪讗 讚讞讘讬转讗 讜讗注"驻 砖讘诪住讻转 住讜讻讛 驻专拽 诇讜诇讘 讗诪专讜 讛讚住 砖注谞讘讬讜 诪专讜讘讬谉 诪注诇讬讜 驻住讜诇 诪注讟谉 讻砖专 讜讗讬谉 诪诪注讟讬谉 讘讬讜诐 讟讜讘 讜诪砖讜诐 专' 讗诇注讝专 讘专' 砖诪注讜谉 讗诪专讜 诪诪注讟讬谉 讜讛拽砖讜 注诇讬讜 讜讛讗 拽讗 诪转拽谉 诪谞讗 讜转专爪讜 讛讻讗 讘诪讗讬 注住拽讬谞谉 讘砖诇拽讟谉 诇讗讻讬诇讛 讻诇讜诪专 砖讗讬谞讜 诪讻讜讬谉 诇转拽讜谉 讜专' 讗诇注讝专 讘专' 砖诪注讜谉 住讘专 诇讬讛 讻讗讘讜讛 讚讗诪专 讚讘专 砖讗讬谉 诪转讻讜讬谉 诪讜转专 讜讛拽砖讜 讜讛讗 诪讜讚讛 专' 砖诪注讜谉 讘驻住讬拽 专讬砖讬讛 讜转讬专抓 诇讗 爪专讬讻讗 讘讚讗讬转 诇讬讛 讛讜砖注谞讗 讗讞专讬转讬 讻诇讜诪专 讜讗讬谞讜 爪专讬讱 诇讗讜转讜 转拽讜谉 讛谞诪砖讱 诪诪谞讜 讜谞诪爪讗 砖诇专' 砖诪注讜谉 讻诇 砖讘讚专讱 讝讛 诪讜转专 诇讻转讞讬诇讛 讗驻砖专 砖诪爪讜讛 砖讗谞讬 讛讗 讘注诇诪讗 讗住讜专 讜讗注"驻 砖讘诪讬诇讛 诇讗 讛转讬专讜 讗驻讬' 砖讘讜转 讻诪讜 砖讘讬讗专谞讜 讘驻专拽 讻诇诇 讙讚讜诇 讘讝讜 讛讜讗讬诇 讜诇讗 讛转专转讜 讗诇讗 注诇 讬讚讬 讗讻讬诇讛 讝讻讜专 讛讜讗 讻诪讜 砖讻转讘谞讜 讘驻专拽 讻诇诇 讙讚讜诇 讗讜 砖诪讗 讘讝讜 讛讜讗讬诇 讜讬砖 诇讜 讛讜砖注谞讗 讗讞专讬转讬 讗讬谉 讘讝讛 转讬拽讜谉 讻诇诇 砖讛专讬 讗讬谉 转讬拽讜谉 讝讛 讘讙讜祝 讛讻诇讬 讗诇讗 转拽讜谉 诇拽讬讜诐 诪爪讜转讜 讜讗讬谞讜 砖讛专讬 讗讬谉 爪专讬讱 诇讜 讜讻谉 注讬拽专 讛讗 讘注诇诪讗 讗住讜专 讜诇专讘讬 讬讛讜讚讛 讞讬讬讘 砖讛专讬 讛讜爪专讻讜 诇讜诪专 讘讝讜 讜专讘讬 讗诇注讝专 讘专' 砖诪注讜谉 住讘专 诇讛 讻讗讘讜讛 讜讛讟注诐 砖专' 讬讛讜讚讛 注讜砖讛 砖讗讬谉 诪转讻讜讬谉 讻诪转讻讜讬谉 讜讛专讬 讛讜讗 讻诪转讻讜讬谉 诇讛讻砖讬专 讜讻谉 讘讞讜转讛 讙讞诇讬诐 讘砖讘转 讜讛讜讘注专讜 诪讗诇讬讛诐 讗注"驻 砖讗讬谞讜 爪专讬讱 诇讛谉 诪讞讬讬讘 专' 讬讛讜讚讛 讞讟讗转 讘诪住讻转 讻专讬转讜转 讜专' 砖诪注讜谉 驻讜讟专 讜讬"诪 砖专' 砖诪注讜谉 诪转讬专 诇讻转讞讬诇讛 讜诪驻专砖讬诐 讗讬住讜专 诪住讜讘讬转讗 讚谞讝讬讬转讗 诪砖讜诐 讘讜谞讛 讜讻诪讜 砖讗诪专讜 讘诪拽讜诐 讗讞专 砖讜讬讬讛 讚讜驻谉 诇拽讬专讜讬讬讛 讜讜讚讗讬 谞讜讞 诇讜 讘诪诇讗讻讛 讝讜 砖诇讗 转讛讗 讛诪讙讜驻讛 谞注转拽转 诪诪拽讜诪讛 讜讬砖 诇讱 爪讚 讗讞专 讘讚讬谉 驻住讬拽 专讬砖讬讛 砖讛讜讗 诪讜转专 诇讻转讞讬诇讛 诇专' 砖诪注讜谉 讜诇专' 讬讛讜讚讛 驻讟讜专 讜讛讜讗 讻砖讛诪诇讗讻讛 讛谞讙专专转 诪诪谞讛 拽砖讛 诇讜 注"讚 诪"砖 讘驻专拽 讻诇诇 讙讚讜诇 讚讻诪讛 讚讗讬转 讘讬讛 谞砖诪讛 讟驻讬 注讚讬驻讗 诇讬讛 讜讗注"驻 砖讘讗讜转讛 砖诪讜注讛 诪讬讛讗 驻讟讜专 讗诪专讜 诪讜转专 诇讗 讗诪专讜 讟注诐 讛讚讘专 诪驻谞讬 砖讬砖 诪诇讗讻讛 讗讞专转 注诪讛 讻诪讜 砖讗诪专 讜诇讞讬讬讘 谞诪讬 诪砖讜诐 谞讟讬诇转 谞砖诪讛 讛讗 讻诇 砖讗转讛 诪讜爪讗 诪诇讗讻转 讛讬转专 讜谞讙专专转 注诪讛 诪诇讗讻转 讗讬住讜专 砖讛讬讗 拽砖讛 诇讜 诪讜转专 诇讻转讞诇讛 讜讗"讻 讙讜专专 讗讚诐 讜讻讜' 讗驻讬诇讜 讘驻住讬拽 专讬砖讬讛 讻讙讜谉 讙讚讜诇讬诐 讘讬讜转专 砖讛专讬 讛讞专抓 拽砖讛 诇讜 讜讗讬谉 讗谞讜 爪专讬讻讬诐 诇诪讛 砖驻专砖讜 讙讚讜诇讬 讛专讘谞讬诐 砖讗祝 讛讙讚讜诇讬诐 讗讬谉 讘讛诐 驻住讬拽 专讬砖讬讛 讜讗诐 诇讞砖讱 讗讚诐 诇讜诪专 诪讛 砖讗诪专讜 讘驻' 讟讜诪谞讬谉 讘讻诇 讞驻讬谉 讗转 讛讻诇讬诐 讞讜抓 诪讻诇讬 讻住祝 讘讙专转拽讜谉 砖讛讜讗 讗住讜专 诪砖讜诐 讙专讬专讛 讜讛专讬 诪"诪 拽砖讛 诇讜 讻砖诪诪讞拽 讗转 讛爪讜专讜转 诪"诪 谞讬讞讗 诇讬讛 诇讬驻讜转 讗转 讛讻诇讬 讜谞讝讬专 砖讗讬谞讜 住讜专拽 谞讬讞讗 诇讬讛 讘讛砖专转 讛谞讬诪讬谉:



谞诪爪讗 诇砖讬讟讛 讝讜 砖讻诇 驻住讬拽 专讬砖讬讛 讜讛讚讘专 拽砖讛 诇讜 诪讜转专 诇讻转讞讬诇讛 讜讗祝 诇讚注转 专' 讬讛讜讚讛 讜讗诐 讗讬谉 讛讚讘专 拽砖讛 诇讜 讜讻谉 讗讬谉 谞讜讞 诇讜 讗住讜专 诇讻转讞讬诇讛 诇专' 砖诪注讜谉 讜诇专' 讬讛讜讚讛 讞讬讬讘 讜讗诐 讛讚讘专 谞讜讞 诇讜 讜爪专讬讱 诇讜 讞讬讬讘 讗祝 诇专' 砖诪注讜谉 讜讚讜拽讗 讻砖讛诪诇讗讻讛 讛谞讙专专转 讗讬住讜专 转讜专讛 讛讗 讻诇 砖讗讬谞讛 讗诇讗 讚专讘谞谉 讜讗讬谞讜 爪专讬讱 诇讜 诪讜转专 诇讻转讞讬诇讛 诇讚注转 专"砖 讜讬砖 讻讗谉 讚注讜转 讗讞专讜转 诇拽爪转 诪驻专砖讬诐 讜讻讘专 讻转讘谞讜诐 讘驻专拽 砖谞讬 讜讝讜 注讬拽专 讗诇讗 砖讛专讘讛 砖诪讜注讜转 诪专讗讜转 诇谞讜 砖讻诇 砖讗讬谉 讛讚讘专 谞讜讞 诇讜 讗注"驻 砖讗讬谞讜 拽砖讛 诇讜 诪讜转专 诇讻转讞讬诇讛 讜讗转讛 爪专讬讱 诇驻专砖谉 诇砖讬讟讛 讝讜 注诇 讛讚专讱 砖驻专砖转 讘注谞讘讬 讛讚住 砖诪爪讜讛 砖讗谞讬 讗讜 砖讛讚讘专 讗讬谞讜 转拽讜谉 诪爪讚 注爪诪讜 讗诇讗 诪爪讚 诪讛 砖爪专讬讱 诇讜 诪诪谞讜 讜诪讗讞专 砖讗讬谞讜 爪专讬讱 诇讜 讗讬谉 转拽讜谞讜 讻诇讜诐 讻讙讜谉 注谞讘讬 讛讚住 诇讚注转 砖谞讬 砖讻转讘谞讜 讘讜 讜讻谉 诪讜讻专讬 讻住讜转 砖诇讜讘砖讬谉 讻讚专讻谉 讗转讛 诪驻专砖讜 讘砖讗讬谉 爪专讬讱 诇讞讜诪讜 讻诇诇 讻讙讜谉 砖讛讬讛 诇讘讜砖 讻讚讬 爪讜专讻讜 讜讻诇 砖讻谉 转讜诇砖 砖注专 讛讗诪讜专 讘讘讻讜专 砖注讜砖讛 诪拽讜诐 诇拽驻讬抓 讗注"驻 砖转讜诇砖 讘讜讚讗讬 讜讻谉 讻谞讙讚讜 讘讬"讟 诪讜转专 讛讜讗讬诇 讜讗讬谞讜 诪转讻讜讬谉 诇转诇讬砖讛 讗注"驻 砖讛讬讗 驻住讬拽 专讬砖讬讛 砖讛专讬 讗讬谉 讗爪诇 讛讘讛诪讛 讘转诇讬砖讛 砖讜诐 转拽讜谉 诪爪讚 注爪诪讜 讛讗 讻诇 砖讬砖 讘诪诇讗讻讛 转拽讜谉 讻讙讜谉 讙专讬专讛 砖讬砖 讘讞专抓 讛砖讜讗转 讙讜诪讜转 讗注"驻 砖讗讬谞讜 爪专讬讱 诇讛 讛讬讛 讗住讜专 讗讗"讻 诪驻谞讬 砖讛讚讘专 拽砖讛 诇讜 讜讻谉 讘讻诇诐 讗转讛 诪驻专砖讛 诇砖讬讟讛 讝讜 讻诪讛 砖转讜讻诇 讜讻讘专 讻转讘谞讜 砖讬讟讛 讝讜 讘驻专拽 讻诇诇 讙讚讜诇:



讛诪砖谞讛 讛砖诇讬砖讬转 讛讻讜转讘 砖转讬 讗讜转讬讜转 讘讬谉 讘讬诪讬谞讜 讘讬谉 讘砖诪讗诇讜 讘讬谉 诪砖诐 讗讞讚 讘讬谉 诪砖谞讬 砖诪讜转 讘讬谉 诪砖谞讬 住讬诪谞讜转讬讜 讘讻诇 诇砖讜谉 讞讬讬讘 讗诪专 专' 讬讜住讬 诇讗 讞讬讬讘讜 砖转讬 讗讜转讬讜转 讗诇讗 诪砖讜诐 专讜砖诐 砖讻讱 讛讬讜 专讜砖诪讬谉 注诇 拽专砖讬 讛诪砖讻谉 诇讬讚注 讗讬讝讛讜 讘谉 讝讜讙讜 讗诪专 专' 讬讜讚讛 诪爪讬谞讜 砖诐 拽讟谉 诪砖诐 讙讚讜诇 砖诐 诪砖诪注讜谉 讜诪砖诪讜讗诇 讜谞讞 诪谞讞讜专 讜讚谉 诪讚谞讬讗诇 讗诪专 讛专"诐 驻讬' 讗诪专诐 讘讬谉 讘讬诪讬谞讜 讘讬谉 讘砖诪讗诇讜 专"诇 诪讬 砖讛讜讗 诪砖转诪砖 讘砖转讬 讬讚讬讜 讜讛诐 拽讜专讬谉 讗讜转讜 砖讜诇讟 讘砖转讬 讬讚讬讜 讗讘诇 砖讗专 讘谞讬 讗讚诐 讗讬谞讛 谞拽专讗转 讻转讬讘讛 讗诇讗 讻转讬讘转 讬诪讬谉 讗讘诇 讻转讬讘转 砖诪讗诇 讗讬谞讜 讗诇讗 专讜砖诐 诇讗 讻讜转讘 住诪谞讜谞讜转 讛讜讗 诇砖讜谉 专讘讬诐 砖诇 住讬诪谉 讜讛诐 住讬诪谞讬谉 讻诪讜 砖讻讜转讘讬谉 讘谞讬 讗讚诐 讗' 砖讬讜专讛 注诇 讗讞讚 讜讘' 砖讬讜专讛 注诇 砖谞讬诐 讘讻诇 诇砖讜谉 讘讻诇 讻转讬讘讛 讜专' 讬讜住讬 讗讜诪专 讻讬 讻讜转讘 砖转讬 讗讜转讬讜转 讗讬谞讜 讞讬讬讘 诪砖讜诐 讻讜转讘 讗诇讗 诪砖讜诐 专讜砖诐 讜专讜砖诐 讗爪诇讜 诪讗讘讜转 诪诇讗讻讜转 讻讬讜谉 砖讛讬讛 讘诪砖讻谉 讻讬 拽专砖讬 讛诪砖讻谉 讛讬讜 注砖专讬诐 诪爪讚 爪驻讜谉 讜注砖专讬诐 诪爪讚 讚专讜诐 讜砖诪谞讛 诪爪讚 诪注专讘 讜转讻诇讬转 诪讛 砖讛讬讜 诪讜谞讬谉 砖诐 讻' 讜讛讬讜 讻讜转讘讬谉 注诇 讛拽专砖 讛专讗砖讜谉 讗' 讘爪讚讜 讛讗讞讚 讜注诇 讛拽专砖 讛砖谞讬 讘' 讜讻讱 讛讬讜 注讜砖讬谉 注讚 讛拽专砖 讛讗讞专讜谉 砖讛讬讜 讻讜转讘讬诐 注诇讬讜 讻' 讜讻讬讜谉 砖讻谉 讛讜讗 讘注爪诪讜 讻诪讜 砖讗诪专讜 诪讬 砖讻转讘 讘拽专砖 讗讞讚 注砖专讛 讬"讗 讜讛诐 砖转讬 讗讜转讬讜转 讜讻讻讛 注讚 讛讬"讟 讞讬讬讘 诪砖讜诐 专讜砖诐 讜转讜注诇转 讛讬讜转讜 诪砖讜诐 讻讜转讘 讗讜 诪砖讜诐 专讜砖诐 讻讬 诇讚注转 讛讗讜诪专 诪砖讜诐 讻讜转讘 讬转讞讬讬讘 注诇 砖转讬 讗讜转讬讜转 讻砖讻转讘 讻转讬讘讛 讘砖讘转 讘砖讜讙讙 讜讗讞专 讻讱 讻转讘 砖转讬 讗讜转讬讜转 讘讛注诇诐 讗讞讚 讗讬谞讜 讞讬讬讘 讗诇讗 讞讟讗转 讗讞转 诇驻讬 砖讛讬讗 诪诇讗讻讛 讗讞转 讜讛讗讜诪专 诪砖讜诐 专讜砖诐 讜讬诪谞讛 专讜砖诐 诪讗讘讜转 诪诇讗讻讜转 讞讬讬讘 砖转讬诐 驻讬' 讘谉 讝讜讙讜 讞讘专讜 专"诇 砖讛讜讗 诇爪讚讜 讻住讚专 讜讗诪' 专' 讬讛讜讚讛 讻讬 讗诐 谞转讻讜讜谉 诇讻转讜讘 砖诪注讜谉 讻讬讜谉 砖讻转讘 砖诪' 讬转讞讬讬讘 诇驻讬 砖讻转讘 砖诐 讗注"驻 砖诪"诐 砖诇 砖诐 住转讜诪讛 讜讝讗转 驻转讜讞讛 诇讗 谞讞讜砖 讗诇讗 讛诇砖讜谉 讜讝讛 讛讚讘专 讗诪转 诇驻讬 砖诇讗 谞讞讜砖 诇讻讜谞转讜 讗诇讗 讘讙诪专 讛诪诇讗讻讛 讛专讗讬讛 讗诇讜 谞转讻讜讜谉 诇讗专讜讙 讘讙讚 诪注砖专讬诐 讗诪讛 讘砖讘转 砖诇讗 讬讛讬讛 讞讬讬讘 注讚 砖讬讙诪讜专 讛注砖专讬诐 讗诪讛 讜讬讗专讜讙 讻诇 讛砖讘转 讜讬讛讬讛 驻讟讜专 讝讛 砖拽专 讗诇讗 诪砖注讛 砖讬讗专讜讙 砖谞讬 讞讜讟讬谉 讬转讞讬讬讘 讗注"驻 砖讻讜谞转讜 诇讛砖诇讬诐 讗专讬讙转 讛讘讙讚 讜讻讝讛 转讚讜谉 讘讻诇 讛诪诇讗讻讜转 讜讗讬谉 讛诇讻讛 讻专' 讬讜住讬:



讗诪专 讛诪讗讬专讬 讛诪砖谞讛 讛砖诇讬砖讬转 讜讛讻讜谞讛 讘讛 诇讛转讞讬诇 讘讘讬讗讜专 注谞讬谉 讛讞诇拽 讛砖诇讬砖讬 讜讛讜讗 砖讗诪专 讛讻讜转讘 砖转讬 讗讜转讬讜转 讘讬谉 讘讬诪讬谞讜 讘讬谉 讘砖诪讗诇讜 讞讬讬讘 讜驻专砖讜 讘讙诪' 讘砖讜诇讟 讘砖转讬 讬讚讬讜 讗讘诇 讗诐 讗讬谞讜 砖讜诇讟 讗诇讗 讘讗讞转 讗讬谞讜 讞讬讬讘 讗诇讗 讘讗讜转讛 砖讛讜讗 砖讜诇讟 讘讛 讜谞诪爪讗 砖专讜讘 讘谞讬 讗讚诐 讗诐 讻转讘讜 讘讬诪讬谞诐 讞讬讬讘讬诐 讘砖诪讗诇诐 驻讟讜专讬诐 讜诪讬 砖讛讜讗 讗讟专 讗诐 讻转讘 讘砖诪讗诇讜 讞讬讬讘 讘讬诪讬谞讜 驻讟讜专 砖讛讬讗 讗爪诇讜 讻砖诪讗诇 讗爪诇 砖讗专 讘谞讬 讗讚诐:



讘讬谉 诪砖诐 讗讞讚 专"诇 砖讻转讘 讗讜转 讗讞转 砖转讬 驻注诪讬诐 讻讙讜谉 砖讻转讘 砖转讬 讗诇驻讬谉 讘讬谉 诪砖谞讬 砖诪讜转 专"诇 砖转讬 讗讜转讬讜转 砖讗讬谉 讝讜 讻讝讜 讻讙讜谉 砖讻转讘 讗' 讜讘' 讜诪"诪 讘讙诪' 谞讞诇拽讜 讘讗讜转 讗讞转 砖转讬 驻注诪讬诐 讗诐 讞讬讬讘 讘讛 讗注"驻 砖讗讬谉 讗讜转谉 砖转讬 讗讜转讬讜转 转讬讘讛 讘注讜诇诐 讻讙讜谉 讗讗 讗讜 讗讬谞讜 讞讬讬讘 讗讗"讻 讛谉 转讬讘讛 讘驻谞讬 注爪诪讛 讗注"驻 砖诇讗 讻讬讜谉 讛讜讗 诇讗讜转讛 转讬讘讛 讻讙讜谉 砖砖 专专 转转 讙讙 讚讚 讞讞 讜讙讚讜诇讬 讛诪讞讘专讬诐 驻讜住拽讬诐 讘讛 诇拽讜诇讗 讜讗驻讬' 讛讬讜 讗讜转谉 砖转讬 讗讜转讬讜转 讛讻驻讜诇讜转 转讬讘讛 讘驻谞讬 注爪诪讛 讘拽诪讬注讬谉 讜讘讗诇讜 讛讛讘诇讬诐 砖诪拽爪转 讛诪讜谞讬讬诐 讻讜转讘讬诐 讘诇讞讬砖讜转 讜讛讜讗 讛谞拽专讗 讘讙诪' 讙讬诇讟讜专讬 讘注诇诪讗 讗讘诇 讙讚讜诇讬 讛驻讜住拽讬诐 谞专讗讛 讚注转诐 砖讞讬讬讘 讘讻诇 驻谞讬诐 讻住转诐 诪砖谞转谞讜 讛讗 讘砖转讬 讗讜转讬讜转 诪讬讛讗 讗注"驻 砖讗讬谞谉 转讬讘讛 讘砖讜诐 诪拽讜诐 讻讙讜谉 讗' 讜拽' 讗讜 讘' 讜住' 讜讻讬讜爪讗 讘讛谉 讞讬讬讘:



诪砖谞讬 住诪谞讬讜转 专"诇 砖讻转讘 讗讞转 讘住讬诪谉 讗讞讚 讜讗讞转 讘住讬诪谉 讗讞专 讛讜讗讬诇 讜砖谞讬讛诐 谞讻转讘讜 讘住讬诪谞讬诐 砖专砖讜诪谉 诪转拽讬讬诐 讻讙讜谉 讚讬讜 讜住讬拽专讗 讜拽讜诪讜住 讜拽谞拽谞转讜住 注诇 讛讚专讱 砖讬转讘讗专 诇诪讟讛 讜诇讬诪讚谞讜 讻讗谉 砖讗诐 讻转讘 讗讞转 讘讚讬讜 讜讗讞转 讘住讬拽专讗 讞讬讬讘 讛讜讗讬诇 讜讗诐 讻转讘 砖转讬讛谉 讘讗讞转 诪讗诇讜 讞讬讬讘 讜讻谉 讛诇讻讛 讜讻谉 讛讚讬谉 讘讻诇 诇砖讜谉 专"诇 砖讻转讘 砖转讬 讗讜转讬讜转 诪讗讬讝讛 讻转讘 砖诇 砖讘注讬诐 讗讜诪讜转:



讗"专 讬讜住讬 诇讗 讞讬讬讘讜 讞讻诪讬诐 讘讻转讬讘讛 讗诇讗 诪砖讜诐 专讜砖诐 讜讞讜诇拽 注诐 转谞讗 拽诪讗 砖诇讚注转 转谞讗 拽诪讗 讗诐 注砖讛 砖谞讬 专砖讜诪讬谉 砖讗讬谞诐 讗讜转讬讜转 驻讟讜专 讜诇专' 讬讜住讬 讞讬讬讘 讜砖讛谉 讗讘 诪诇讗讻讛 砖讻诇 注爪诪讛 砖诇 讻转讬讘讛 诇讗 讬爪讗 讗讬住讜专讛 讗诇讗 诪专砖讜诐 讜讛讜讗 砖讛讬讜 专讜砖诪讬诐 拽专砖讬 讛诪砖讻谉 诪驻谞讬 砖讻砖讬专爪讜 诇讛讞讝讬专讜 讗讞专 砖谞转驻专拽 诇讗 讬转讞诇祝 诇讛诐 住讚专 讛拽专砖讬诐 讜讛讜讗 砖讗诪专讜 讘讬专讜砖诇诪讬 讜讛拽诪讜转 讗转 讛诪砖讻谉 讻诪砖驻讟讜 讜讻讬 讬砖 诪砖驻讟 诇注爪讬诐 讗诇讗 拽专砖 砖讝讻讛 诇讬谞转谉 讘爪驻讜谉 讬谞转谉 讘爪驻讜谉 讘讚专讜诐 讬谞转谉 讘讚专讜诐 讜注诇 讬讚讬 讙诇讙讜诇 讗谞讜 诪住讬讬诪讬' 讗转 讛讬专讜砖诇诪讬 讻讚讬 诇诇诪讜讚 诪诪谞讜 诪讜住专 讜诪讚讛 讞诪讜讚讛 讜讛讜讗 砖讗诪专讜 讚讘讬 专讘 讛讜砖注讬讗 讜讚讘讬 专讘 驻讝讬 讛讜讜 讗讝诇讬谉 讜砖讬讬诇讬谉 讘砖诇诪讗 讚谞砖讬讗讜转讗 讘讻诇 讬讜诪讗 讜讛讜讜 讛诇讬谉 讚专' 讛讜砖注讬讗 注讬讬诇讬谉 拽讜诪讬讬 讜谞驻拽讬谉 拽讜诪讜讬 讗讝诇讜 讛讬诇讬谉 讚讘讬 专讘 驻讝讬 讜讗转讞转谞讜谉 讘谞砖讬讗讜转讗 讗转讜谉 讘注讬讬谉 诪讬注诇 拽讜诪讜讬 讗讬砖转讗诇转 诇专' 讗诪讬 讗"诇 讜讛拽诪讜转 讗转 讛诪砖讻谉 讻诪砖驻讟讜 讜讻讜' 讜注讜讚 讗诪专讜 砖诐 转专转讬谉 讝专注讬讬转讗 讛讜讜 讘爪驻讜专讬 讘讜诇讟讬讗 讜住讙谞讬讗 讛讜讜 讘讜诇讟讬讗 讗讝诇讬谉 讜砖讬讬诇讬谉 讘砖诇诪讗 讚谞砖讬讗讜转讗 讜注讬讬诇讬谉 拽讜诪讜讬 讜住讙谞讬讗 注讬讬诇讬谉 讜谞驻拽讬谉 讘转专讬讛讜谉 讗讝诇讬 住讙谞讬讗 讝讻讜谉 讘讗讜专讬讬转讗 讗转讜谉 讘注讬谉 诪讬注诇 拽讜诪讜讬 讚讘讜诇讟讬讗 讗砖转讗讬诇 诇专讘谞讬谉 注诇 专' 讬讜讞谞谉 讜讚专砖讛 诪诪讝专 转"讞 拽讜讚诐 诇讻"讙 注"讛 住讘专讬谉 诪讬诪专 诇驻讚讜转 讜诇讛讞讬讜转 讜诇讻住讜转 讛讗 诇讬砖讬讘讛 诇讗 讗"专 讗讘讬谉 讗祝 诇讬砖讬讘讛 砖谞' 讬拽专讛 讛讬讗 诪驻谞讬谞讬诐 诪讻"讙 砖谞讻谞住 诇驻谞讬 诇驻谞讬诐:



讜谞砖讜讘 诇讚讘专讬谞讜 讜讛讜讗 砖讘拽专砖讬诐 诇讗 讛讬转讛 砖诐 讻转讬讘讛 讗诇讗 诇专砖讜诐 讜谞诪爪讗 砖讗祝 讛专砖讜诐 讗讘 诪诇讗讻讛 讜讛讬诇讻讱 讻诇 砖注讜砖讛 砖谞讬 专砖讜诪讬谉 讗讜 砖转讬 住专讬讟讜转 讜爪专讬讻讜转 诇讜 诇专砖讜诐 讞讬讬讘 讜讻谉 讛诇讻讛 讗诇讗 诇讗 砖讛谉 讗讘讜转 讗诇讗 转讜诇讚转 讻讜转讘 讜讬专讗讛 诇驻住讜拽 砖讗诐 住专讟 砖专讬讟讛 讗讞转 注诇 砖谞讬 谞住专讬诐 讗讜 砖转讬 砖专讬讟讜转 注诇 谞住专 讗讞转 讞讬讬讘 讗诇讗 砖讬砖 讘讛 讞讜诇拽讬诐 讗"专 讬讛讜讚讛 诪爪讬谞讜 砖诐 拽讟谉 讜讻讜' 讜驻讬' 讚讘专讬 专' 讬讛讜讚讛 讛讜讗 砖住讜讘专 砖诇注讜诇诐 讘讗讜转 讗讞转 讻驻讜诇讛 讗讬谞讜 讞讬讬讘 讗驻讬诇讜 讛讬转讛 转讬讘讛 讘驻谞讬 注爪诪讛 讜讘砖转讬 讗讜转讬讜转 驻讟讜专 讗诐 讗讬谞诐 转讬讘讛 砖诇讬诪讛 讻讙讜谉 砖诐 诪砖诪注讜谉 讚谉 诪讚谞讬讗诇 砖讘讗诇讜 讗注"驻 砖讛讬转讛 讻讜谞转讜 诇转讬讘讛 讙讚讜诇讛 讜诇讗 注砖讛 讗诇讗 拽讟谞讛 讞讬讬讘 讜讗讬谉 讛诇讻讛 讻讚讘专讬讜 讗诇讗 讻转"拽 诇讞讬讬讘 讘讗讞转 讻驻讜诇讛 讻诇 讝诪谉 砖讛讬讗 转讬讘讛 讜讘砖转讬诐 讗注"驻 砖讗讬谞谉 转讬讘讛 讘砖讜诐 诪拽讜诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



诪诪讛 砖讻转讘谞讜 讘诪砖谞转谞讜 讘注谞讬谉 砖诪讗诇 讜讬诪讬谉 诇诪讚讜 拽爪转 讙讗讜谞讬诐 砖讻诇 砖讗讚诐 讞讬讬讘 诇注砖讜转讜 讘讬诪讬谉 讻讙讜谉 讻讜住 砖诇 讘专讻讛 讜诇讜诇讘 讗讟专 讬讚 讬诪讬谞讜 注讜砖讛 讗讜转谉 讘砖诪讗诇 讜讻诇 砖讛讬讗 讘砖诪讗诇 讻讙讜谉 讗转专讜讙 讜转驻诇讬谉 注讜砖讛 讗讜转谉 讘讬诪讬谉 砖讛专讬 讛讜讗 谞注砖讛 注诇 讬诪讬谉 砖诪讗诇 讜注诇 砖诪讗诇 (砖讛讜讗) 讬诪讬谉 讜讘转驻诇讬谉 诪讬讛讗 讗讬谉 谞专讗讛 讻谉 砖讛专讬 诇砖讜诪讛 讻谞讙讚 讛诇讘 讛讜讗 爪专讬讱:





诪讛专砖"讗 - 讞讬讚讜砖讬 讛诇讻讜转

讘讚"讛 讗诐 诇讘讛诪讛 讻讜' 讚讗诇"讛 诪讞讬讬讘 讗砖讬注讜专讗 讝讜讟讗 讻讚讗诪专 诇注讬诇 讻讜' 注讻"诇 诪讛讗 讚驻专讬讱 讗讟讜 讻讜诇讛讜 诇讗讜 诇讬讬驻讜转 谞讬谞讛讜 讗讬谉 专讗讬讛 讚诪讞讬讬讘 讗砖讬注讜专讗 讝讜讟讗 讚讛讬讬谞讜 诪砖讜诐 讚诪诇讗讻转 讛砖讬注讜专讗 讝讜讟讗 谞诪讬 谞注砖讛 诪诪讬诇讗 砖讛专讬 讛拽专拽注 诪转讬讬驻讛 诪讗诇讬讜 诪砖讗"讻 讗诐 诇讛讬住拽 讚砖讬注讜专讗 讛讝讜讟讗 诇讘讛诪讛 讻诪诇讗 驻讬 讙讚讬 诇讗 谞注砖讛 诪诪讬诇讗 讜诇讻讱 讛讜爪专讻讜 诇专讗讬讛 诪讚讗诪专 诇注讬诇 讜拽"诇:


讘讚"讛 讘讗讙诐 砖谞讜 讜诪转谞讬转讬谉 讚诇讗 砖讬讬讱 诇讗讜拽诪讗 讘讗讙诐 讻讜' 讚讗讬讬专讬 讘讗讬诇谉 讬讘砖 讻讜' 注讻"诇 讚讛讱 讚拽转谞讬 讘讘专讬讬转讗 讛转讜诇砖 讻讜' 讗诐 诇讗讻讬诇讛 讻讜' 砖讬讬讱 诇讗讜拽诪讗 讘讗讙诐 讚讗讬谞讜 诪讬讬驻讛 砖诐 讛拽专拽注 讗讘诇 讘诪转谞讬' 讚诇讗 拽转谞讬 讗诇讗 讛诪诇拽讟 注爪讬诐 讻讜' 讗诐 诇讛讬住拽 讻讜' 讜诇讗 拽转谞讬 转讜诇砖 诇讗 砖讬讬讱 诇讗讜拽诪讗 讘讗讙诐 讚讜讚讗讬 砖诐 谞诪讬 讛讗讬诇谉 诪转拽谉 讻诇 砖讛讜讗 讗讬 诇讗讜 讘讗讬诇谉 讬讘砖 讜讛讘专讬讬转讗 诇讗 砖讬讬讱 诇讗讜拽诪讗 讛"谞 讘讬讘砖 讚诪"诪 讘转讜诇砖 讛拽专拽注 诪转讬讬驻讛 讘讻讱 讜拽"诇:


讘讚"讛 诇讗 爪专讬讻讗 讻讜' 讚讛讗 诪驻讬住 诪讜专住讗 讻讜' 诪诪讞讟 砖诇 讬讚 诇讬讟讜诇 讘讛 讻讜' 注讻"诇 讚诪讟注诪讗 讚拽讗诪专 讛讻讗 讚驻讟讜专 诪砖讜诐 讚拽注讘讬讚 讘讗专注讗 讚讞讘专讬讛 讛"诇 诪诇讗讻讛 砖讗讬谞讛 爪专讬讻讛 诇讙讜驻讗 讻诪"砖 讛转讜住' 诇拽诪谉 讜诪砖"讛 诪讚诪讜 诇讛讜 讛讻讗 诇诪驻讬住 诪讜专住讗 讻讜' 讜诇诪讞讟 砖诇 讬讚 讻讜' 讚讛讜讜 谞诪讬 诪诇讗讻讛 砖讗讬谞讛 爪专讬讻讛 诇讙讜驻讛 讜拽"诇:





诪讛专"诐

讘专砖"讬 讚"讛 讜砖讘拽讬讛 讘讙讜讜讬讛 诇转诇讜转 讘讛 讻爪"诇:


讚"讛 诪专讚讚讬 讟住讬 讜讻讜' 砖诪讻讬谉 讙' 注诇 讛讟住 讜讻讜' 讻爪"诇:


讚"讛 讘讬爪讛 拽诇讛 讻讙专讜讙专转 诪讘讬爪讛 讜讻讜' 讻爪"诇:


 讚"讛 讻诇 讛砖诐 讛转讬讘讛 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 讛拽讜讚讞 讻讜' 讘砖诇诪讗 诇专讘 讚讗诪专 谞拽讘 讛讜讬 讻讜' 讻爪"诇:


讘讚"讛 诪专讚讚讬 讟住讬 诪砖讻谉 诇爪讬驻讜讬 拽专砖讬诐 注讜砖讬谉 讻谉 诪讻讬谉 讻讜' 讻爪"诇:


讘讚"讛 讘讬谞讛 拽诇讛 讻讙专讜讙专转 讻讜' 讻爪"诇:


讙诪' 驻砖讬讟讗 诪"砖 讻讜' 谞诪讞拽 驻砖讬讟讗:


讜诇诇诪讚讜 讗讜诪谞讜转 讚讗诪专 拽专讗 讻讜' 讞砖讘讜谞讜转 砖诇 诪诇讱 讜砖诇 讻讜' 诇讞砖讘讜谉 砖诇 诪诇讱 讜砖诇 讻讜' 讻爪"诇:


专砖"讬 讘讚"讛 讗讬谉 诪讞砖讬讻讬谉 讻讜' 驻讬专讜转 讚讻诇 讚讘专 讻爪"诇:


讘讚"讛 讛讗 拽诪"诇 讻讜' 诇诪讬诪专讗 讛住"讚:


讘讚"讛 讟专讟专讗讜转 讜拽专拽住讗讜转 讜讘住讬诇拽讗讜转 诪讬谞讬 驻诇讟讬谉 讛诐 砖砖诐 讻讜' 讻爪"诇 讜讛讚"讗 讜讗讞"讻 诪讛"讚 诇诇诪讚讜 讻讜'. 讘讚"讛 砖诇 诪讛 诇讱 爪"诇 砖诇 诪诇讱 砖诇 注爪讛 讻讜' 讜诇"谞 讻诪讜 诪讛 诇讱 诪讛 诇讱 讜诇讞砖讘讜谞讜转 讻讜' 讚驻专讬砖讬转 讜砖诇 讻讜' 讻爪"诇 讜讛讚"讗:


转讜住' 讘讚"讛 讜讗"专 讗诇注讝专 讻讜' 诪讛 爪专讬讱 诇讗转讜讬讬 讛讗 讛讜讬 诇讬讛 讻讜' 讻爪"诇:


讘讗"讚 讗讬谉 驻讜住拽讬谉 爪讚拽讛 讗驻讬' 诇讛砖讬讗讜 讬转讜诐 讻讜'. 谞"讘 讘住驻专讬诐 砖诇谞讜 讗讬谞讜 讘驻"拽 讜讘讜讜讚讗讬 讞住专讜谉 住驻专讬诐 讛讜讗:





专砖"砖

讚"讛 讘讬谉 诪砖诐 讗'. 砖转讬讛谉 讗诇驻讬"谉. 讜讻"讻 讛专注"讘 讗讞专讬讜. 诇讻讗讜专讛 诇讗 诪爪讬谞讜 诇诪"讚 砖诪讞讜讬讬讘 注诇 讘' 讗讜转讬讜转 砖讗讬谞谉 砖诐 讘砖讜诐 诪拽讜诐 讗祝 讚讛讙诪' 专"诇 讚专"砖 诪讞讬讬讘 讻讛"讙. 诪"诪 诪住拽谞讗 诇讗 讛讜讬 讛讻讬. 讜讗讜诇讬 讬"诇 讚专砖"讬 驻讬' 讻谉 讗诇讬讘讗 讚专' 讬讜住讬 讚讞讬讬讘 诪砖讜诐 专讜砖诐. 讜诇专讜砖诐 讜讚讗讬 讚讬 讙诐 讘' 讗诇驻讬"谉. 讜讛讗 讚讗专讬讘"讞 讗诇讬讘讬讛 诪讗讞转 砖诐 诪砖诪注讜谉 讛讜讗 诇"讚 讜讻诪"砖 讛转讜住' 诇注讬诇 (注 讘') 讜讻驻讬 讚诪讜拽讬 专讘 讬注拽讘 专讬砖讗 讻讜讜转讬讛. 讗讘诇 注诇 讛专注"讘 砖讻转讘 讗讜拽讬诪转讗 讚讗讘讬讬 拽砖讛. 讜讗驻砖专 讚讚讜拽讗 讛讬讻讗 讚谞转讻讜讜谉 诇砖诐 讙讚讜诇 讛讜讗 讚讘注讬谞谉 砖讛讘' 讗讜转讬讜转 砖讻转讘 讬讛讬讜 砖诐 讘诪拽讜诐 讗讞专. 讗讘诇 讗诐 诇讗 谞转讻讜讜谉 诪转讞诇讛 专拽 注诇 讻转讬讘转 讘' 讗讜转讬讜转 讞讬讬讘 讗祝 讘讻讛"讙 讜讻诪"拽 讘驻讬专砖"讬 讘讙诪'. 砖讜讘 专讗讬转讬 讘转讜专"注 砖讛注讬专 拽爪转 诪讝讛:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讘讗专注讗 讚讞讘专讬讛 诇讗 讗讬讻驻转 诇讬讛. 注"诇 讚祝 注讛 注"讗 专砖"讬 讚"讛 讟驻讬 讜讘转讜住' 砖诐 讜爪注"拽:





讞讬讚讜砖讬 讞转"住

讛讞讜专砖 讻诇 砖讛讜讗. 讛专诪讘"诐 诪讬讬转讬 诇讬驻讜转 拽专拽注 讙讘讬 讝讬专讜讚 讗讬诇谞讜转 讜诇拽"诪 拽讜砖讬' 砖"住 讻诪"砖 转讜住' 讜诪讛专砖"讗 讘砖诪注转讬谉 讜讛讱 讚讬谞讗 讚讗专注讗 讚讞讘专讗 诇讗 讛讜爪专讱 诇讗转讜讬 讚讛讗 讗讬讛讜 住"诇 诪诇讗讻讛 砖讗爪"诇 讞讬讬讘 讜诇讗 砖讬讬讱 讛讱 讚讬谞讗 讗诇讗 讘讗讬诇谉 讚诇驻注诪讬诐 诪讬驻讛 讛拽专拽注 讜诇驻注诪讬诐 诇讗:


讛谞讛 砖讬讟转 转讜住' 讚讘诇讗 讗讬讻驻转 诇讬' 讗讻转讬 讛讜讛 驻住讬拽 专讬砖讗 讻诪讜 诪讻讜讬谉 讗诇讗 讚讛讜讛 诪诇讗讻讛 砖讗爪"诇. 讜诪"砖 转讜住' 讘讗讞专 砖讗讬谞讜 讗讜讛讘讜 讜讛拽讜爪抓 讟注讜转 住讜驻专 讛讜讗 讜爪"诇 讘讗讞专 砖讗讬谞讜 讗讘讬讜 讜拽讜爪抓 讘讛专转讜. 讜诇注讬诇 注"讛 注"讗 讚讗诪专 砖"住 讟驻讬 谞讬讞讗 诇讬' 讻讬 讛讬讻讬 讚诇讬爪讜诇 爪讬讘注讬'. 诇专"砖 诇讗 讛讜讛 爪专讬讱 诇诪讬诪专 讟驻讬 谞讬讞讗 诇讬'. 讚讘诇讗 讗讬讻驻转 诇讬' 住讙讬' 讗讱 诪砖讜诐 讚专' 讬讛讜讚讛 讗讬讬专讬 讛转诐 讛讜爪专讱 诇讜诪专 讟驻讬 谞讬讞讗 诇讬' 讜讛"诇 诪拽诇拽诇 讜诇专"讬 诪拽诇拽诇 讘讞讘讜专讛 驻讟讜专. 讜诇专"砖 讚诪讞讬讬讘 诪拽诇拽诇 讘讞讘讜专讛 诪"诪 驻讟讜专 诪砖讜诐 诪诇讗讻讛 砖讗爪"诇 讚驻讟讜专 讗祝 讘讞讘讜专讛. 诪讬讛讜 专砖"讬 住"诇 讻讬 讛讬讻讬 讚讞讬讬讘 诪拽诇拽诇 讘讞讘讜专讛 讛"讛 诪诇讗讻讛 砖讗爪"诇 讜讬砖 诇讜 砖讬讟讛 讗讞专转 专"驻 讛谞讞谞拽讬谉 诪砖"讛 驻讬专砖"讬 讛转诐 讚诇专"砖 诪讞讬讬讘 讘诇讗 讗讬讻驻转 讘讞讜讘诇 讗讱 住"诇 诇讗 谞讬讞讗 诇讬' 讛讜讛 讗讬谉 诪转讻讜讬谉 讗驻讬' 讘驻住讬拽 专讬砖讗. 诪"诪 讘讬谉 诇专砖"讬 讜讘讬谉 诇转讜住' 讘讛讗 讚砖诪注转讬谉 讚诇讬讻讗 讞讘讜专讛 住讙讬 讘诇讗 讗讬讻驻转 诇讬' 讚讬讛讬' 诪诇讗讻讛 砖讗爪"诇 讜讗住讜专 诇讻转讞讬诇讛 诪讬讛转. 讗讱 砖讬讟转 讛注专讜讱 讚注"讬 讚诇讗 讗讬讻驻转 诇讬' 谞注砖讛 驻住讬拽 专讬砖讗 讗讬谞讜 诪转讻讜讬谉 讜诪讜转专 讗驻讬' 诇讻转讞讬诇讛 讜专讗讬转讜 诪砖诪注转讬谉 讚拽讗诪专 讜讻讙讜谉 讚诇讗 拽诪讬讻讜讬谉 讜诇讗 讛讚专 讘讬' 诪讛讗讬 讗诇讗 拽讗讬 诇诪住拽谞讗 讘讗专注讗 讚讞讘专讬' 讜诪砖讜诐 讗讬谉 诪转讻讜讬谉 讜诇讗 诪砖讜诐 诪诇讗讻讛 砖讗爪"诇. 讜专讗讬' 讬讜转专 讘专讜专讛 诪讝讘讞讬诐 诪砖诇驻讜 注"讙 讗讬砖讬诐 讜诇驻讬 诪讛 砖讛讬' 住讘讜专 砖讛讜讗 驻住讬拽 专讬砖讗 诇讻讘讜转. 讗"讻 诪讛 诪讜注讬诇 诪诇讗讻讛 砖讗爪"诇 讘砖讗专讬 讗讬住讜专讬诐 讘讻讬讘讜讬 讗砖 砖注诇 诪讝讘讞 讛诇讗 讝讛 诇讗 砖讬讬讱 讗诇讗 讘讗讬住讜专讬 砖讘转 讗注"讻 诪讜讻讞 讚诇讗 讗讬讻驻转 诇讬' 讛讜讛 讗讬谉 诪转讻讜讬谉 讗"讻 诪诪讬诇讗 砖专讬 诇讻转讞诇讛. 讜讻讬讜爪讗 讘专讗讬' 讝讜 诪诇拽诪谉 驻专拽 专讗讚"诪 讚讛讜讛 住"诇 诇讛注专讜讱 讚拽' 砖"住 讗讬 讗讬讻讗 讗讞专 诇讬注讘讚 讗讞专 诇讗 拽讗讬 讗讛住"讚 诇讞讜讚 讗诇讗 讙诐 诇讛诪住拽谞讗 驻专讬讱 讛砖转讗 讚讻转讬讘 讘砖专 诇讛转讬专 驻"专 讗诪讗讬 诇讬注讘讚 讗讞专 讜讬讛讬' 诇讗 讗讬讻驻转 诇讬' 讜诪砖谞讬 讘讚诇讬讻讗 讗讞专. 讜讗"讻 诪讜讻讞 诪讝讛 讚诇讗 讗讬讻驻转 诇讬讛 讛讜讛 讗讬谉 诪转讻讜讬谉 讚讗讬 住"讚 讛讜讛 讻诪转讻讜讬谉 专拽 诪砖讜诐 讗爪"诇 诪讛 讬讜注讬诇 讝讛 诇注谞讬谉 诇讗讜 讚拽讜爪抓 讘讛专转讜 砖讗讬谞讜 诪讗讬住讜专讬 砖讘转 讗注"讻 诪砖讜诐 讗讬谉 诪转讻讜讬谉 讛讜讗 讗"讻 诪诪讬诇讗 诪讜转专 诇讻转讞讬诇讛 讗驻讬' 讘砖讗专 讗讬住讜专讬谉. 讜砖讗专讬 讚讘专讬诐 讘讝讛 讘讬讗专谞讜 讘讞讬讚讜砖讬谞讜 讘讗讜专讱:


讜转讛讜讬 砖诪讗诇 讚讬讚讬' 讻讬诪讬谉 讚讻"注. 讘诪专讚讻讬 讛诇' 转驻诇讬谉 讛拽砖讛 诇讬诪讗 专"谞 讛讬讗 讚住"诇 讜拽砖专转诐 讜讻转讘转诐 诪讛 讻转讬讘讛 讘讬诪讬谉 讚注诇诪讗 讗祝 拽砖讬专讛 讗注"讻 讚诇讗 讻驻讬专砖"讬 讗诇讗 讚拽砖讬专讛 讜讻转讬讘讛 谞诪讬 讘转专 讚讬讚讬' 讗讝诇讬谞谉. 讜诇讻讗讜专讛 讗讬谉 诪讜讘谉 诪讛 注谞讬谉 讙讝讬专转 讛讻转讜讘 讘拽讬讜诐 讛诪爪讜转 诇讻讗谉. 讜注讜讚 讗"讻 转讬拽砖讬 讘讛讬驻讜讱 讗讬诪讬谉 诇讞讬讬讘 讜诇讗 讗砖诪讗诇. 讗讘诇 讛讚讘专 诪讜讘谉 讚讻讬讜谉 讚诇专' 谞转谉 讙讬诇讛 专讞诪谞讗 诇注谞讬谉 诪爪讜转 讗讝诇讬谞谉 讘转专 专讜讘 注讜诇诐. 讗"讻 诪诪讬诇讗 讛讛"谞 讗讬 讛讬' 讙讘讬 诇讜讬诐 讗讬讟专讬 讬讚 讛讬' 诪拽讬讬诪讬诐 讛拽专砖讬诐 讜专讜砖诪讬诐 讗讜转讬讜转讬讛诐 讘讬诪讬谉 讚注诇诪讗. 诪砖"讛 讗讬讟专 讚讬诇谉 讗讬 讻讜转讘 讘砖讘转 讘讬诪讬谉 讚讬诇讬' 驻砖讜讟 砖讞讬讬讘 砖讛讜讗 讻转讬讘讛 讙诪讜专讛. 讜讗"讻 讻讜转讘 讘讬诪讬谉 讚注诇诪讗 讗注"讙 讚诇讙讘讬 讚讬讚讬' 讛讜讛 讻诇讗讞专 讬讚 诪"诪 讞讬讬讘 砖讻讱 讛讬转讛 注讘讜讚转 讛诇讜讬诐 讛讗讬讟专讬' 讻讜转讘讬诐 讘讬诪讬谉 讚注诇诪讗 讜讞讬讬讘 注诇 讘' 讬讚讬讜 注讬讬谉 诇注讬诇 讘诪转谞讬' 爪"讘 注"讗 讜诪讚诇讗 诪砖谞讬 讛讻讬 砖"诪 讗讬讟专 谞诪讬 诪谞讬讞 转驻诇讬谉 讘砖诪讗诇 讚讬诇讬' 讝讛 谞"诇 讻讜讜谞转 讛诪专讚讻讬. 砖讜讘 讛讜讻讬讞 砖注"讻 讛专讙讬诇 注爪诪讜 诇讻转讜讘 讘砖诪讗诇 讚讬谞讜 讻谞讜诇讚 讗讬讟专 讚讗诇"讛 讗讻转讬 讛"诇 诇砖谞讜讬 讗讬讟专 讚拽讗诪专 专' 讬专诪讬' 讛讬讬谞讜 讛专讙讬诇 注爪诪讜. 砖讜讘 讞讝专 讘讜 讜讻' 讚讛讬讬谞讜 讘讗诪转 转讬' 讛砖"住 砖讜诇讟 讘砖转讬 讬讚讬讜. 讙诐 讚讘专讬诐 讗诇讜 爪专讬讻讬谉 讘讬讗讜专. 讚讛讬讬谞讜 住"诇 诇诪专讚讻讬 讚诇注谞讬谉 转驻诇讬谉 讛讜讛 讛专讙讬诇 讻讗讬讟专 诪砖讜诐 砖讻讜转讘 讘砖诪讗诇 爪专讬讱 诇拽砖讜专 讘讬诪讬谉. 讗讱 讘砖讘转 诪诪"谞 讗讬 讻讜转讘 注转讛 讘砖诪讗诇 讞讬讬讘 砖讛讜讗 讚专讱 讻转讬讘转讜. 讜讗讬 讻讜转讘 注讻砖讬讜 讘砖讘转 讘讬诪讬谉 讛专讬 讞讜讝专 注转讛 诇讟讘注讜 讛专讗砖讜谞讛 砖谞讜诇讚 讻讱. 讜诇讗 讚诪讬 诇转驻诇讬谉 诪驻谞讬 砖讗讬谞讜 讻讜转讘 注转讛 讘讬诪讬谉 专拽 讘砖诪讗诇 讗"讻 拽讜砖专 讘讬讚 砖讛讜讗 讻讜转讘 讗讘诇 诇注谞讬谉 砖讘转 讻砖讛讜讗 诪砖谞讛 诪讛专讙诇讜 讜讞讜讝专 诇讟讘注讜 讜讻讜转讘 诇驻谞讬谞讜 讘讬诪讬谞讜 驻砖讬讟讗 砖讞讬讬讘 讜讛"诇 诇砖"住 诇砖谞讜讬 讛讻讬. 砖讜讘 讻' 讚讘讗诪转 讛讬讬谞讜 讚诪砖谞讬 讛砖"住 讘砖讜诇讟 讘砖转讬 讬讚讬讜 注诇 讗讜驻谉 讛谞"诇. 讜诇驻注"讚 讚讙诐 专' 讬专诪讬' 诪注讬拽专讗 诇讛讻讬 谞转讻讜讬谉 讚拽砖讬' 诇讬 注诇 讛转讞诇转 讛砖"住 讘砖诇诪讗 讗讬诪讬谞讜 诇讞讬讬讘 诪讗讬 讘砖诇诪讗 拽讗诪专 讛讻讬 讛诇"诇 讗砖诪讗诇 讗诪讗讬 诪讞讬讬讘. 讗注"讻 诪讘讜讗专 诪讝讛 讚讙诐 讛诪拽砖谉 讬讚注 讚诪讬讬专讬 诪讗讬讟专 讞讚讗 诇砖讜谉 讬诪讬谞讜 诪砖诪注 讬诪讬谉 讚讬诇讬'. 讜转讜 诇驻诪"砖 住诪"注 讘住讬' 注"讘 讘讬谉 讜讘讬谉 专讙讬诇 诇砖谞讜转 讝讜 讜讗爪"诇 讝讜 讜讻谉 讛讻讗 讘讬谉 诪砖诐 讗' 讘讬谉 诪讘' 砖诪讜转 讛讜讛 讝讜 讜讗爪"诇 讝讜 讜讗"讻 讘专讬砖讗 讘讬谉 讘讬诪讬谞讜 讛讜讛 诇讗 讝讜 讗祝 讝讜 讜诇讗 讬转讻谉 讝讛 讗注"讻 讘讗讬讟专 诪讬讬专讬 讜拽讗诪专 讘讬谉 讘讬诪讬谞讜 砖诇讜 砖讗讬谞讜 讬诪讬谉 讻"注 讞讬讬讘. 讗诇讗 讗驻讬' 讘砖诪讗诇讜 砖讛讜讗 讬诪讬谉 砖诇 讻诇 注讜诇诐 谞诪讬 讞讬讬讘. 讗诇讗 注"讝 拽砖讛 讘砖诇诪讗 讗讬诪讬谉 讗注"讙 砖讗讬谞讜 讬诪讬谉 讚注讜诇诐 诇讞讬讬讘 讚讚专讱 讻转讬讘转讜 讘讻讱 讗讘诇 讗砖诪讗诇 讗诪讗讬 讜诪讜拽讬 专' 讬专诪讬' 讘讗讬讟专 讛讬讬谞讜 砖讜诇讟 讘' 讬讚讬讜 驻讬' 砖讛专讙讬诇 注爪诪讜 讜讛砖"住 诇讗 讛讘讬谉 注讚 讚诪住讬拽 讘砖讜诇讟 讘砖转讬 讬讚讬讜 讛讬讬谞讜 讛专讙讬诇 讜讗"砖 讘讬谉 讜讘讬谉 讜拽"诇. 诪讬讛讗 讻讚诪砖谞讬 专' 讬讜住讬 讛讬讗 诇讗 讗"砖 讛讱 讚拽讚讜拽 讚讘讬谉 讜讘讬谉:


讻讜诇讛 专' 讬讜住讬 讛讬讗 讜讻讜' 诪砖"讛 驻住拽 讗"讝 讻专' 讬讜住讬. 讗诪谞诐 讛讜讗 诪诪砖 讚注转 讬讞讬讚 讜讘讻讜讜谞转 驻诇讜讙转转 专讘谞谉 讜专' 讬讜住讬 驻诇讬讙讬 专砖"讬 讜专诪讘"诐 讘驻讬' 讛诪砖谞讛 讜讞讬讘讜专讜 讻诪"砖 讛"讛 驻讬"讗 讛诇' 讬"讝. 讜诇专诪讘"诐 讘讛讗 驻诇讬讙讬 诇专讘谞谉 诇讬讻讗 讗诇讗 讞讚讗 讗讘 诪诇讗讻讛 讻转讬讘讛. 讜讻诇 诪讬谞讬 住讬诪谞讬诐 讜专讬砖讜诪讬诐 讛讜讛 转讜诇讚讛 讚讻讜转讘 讜讛讻讜转讘 讜讛专讜砖诐 讘讛注诇诐 讗' 讗讬谞讜 讞讬讬讘 讗诇讗 讗讞转. 讗讱 诇专' 讬讜住讬 讛"诇 讘' 讗讘讜转 讻转讬讘讛 砖讻讜转讘 注谞讬谉 诪爪讟专祝 讛讜讗 讗讘 讘驻谞讬 注爪诪讜 讜专讜砖诐 讛讜讛 讗讘 讘驻"注 讜讛讻讜转讘 讘' 讗讜转讬讜转 诇住讬诪谉 讘注诇诪讗 诇讗 诇注谞讬谉 讻"讗 诇住诪谉 讚讘专 讜讻诪"砖 转讜住' 诇拽诪谉 拽"讚 注"讘 讚"讛 谞转讻讜讬谉 讜讻讜' 讛讜讗 诪讟注诐 专讜砖诐 讜讛讻讜转讘 注谞讬谉 砖诇诐 讜讻讜转讘 讙诐 讘' 讗讜转讬讜转 讻谞"诇 讘讛注诇诐 讗' 讞讬讬讘 讘'. 讜诇驻注"讚 诪讬讜砖讘 讘讝讛 诇专"讬 讛讘注专讛 诇诇讗讜 讬讜爪讗转 讘爪专讬 诇讬' 诪' 讗讘讜转 诪诇讗讻讜转 讜讛讗"砖 讗驻讬拽 讛讘注专讛 讜注讬讬诇 专讜砖诐. 注讻"驻 讛诇讻讛 讻专讘谞谉 讜诇专诪讘"诐 讗讬谉 谞驻拽讜转讗 砖讜讘 讚注讻"驻 讞讬讬讘 讘讻诇 诪讬谞讬 讻转讬讘讜转 讜讘讻诇 诇砖讜谉 讜讗驻讬' 讘讻转讬讘讛 讚拽讛 砖诇谞讜 砖拽讜专讬谉 诪砖讬讟讗 讚专讜砖诐 讜住讬诪谉 讛讜讛. 讜诪讛 讚讗诪专讬谞谉 诇拽诪谉 讛讗 讚讘注讬 讝讬讜谞讗 讛讗 讚诇讗 讘注讬 讝讬讜谞讗 讗讬谉 讛讻讜讜谞讛 讻驻讬专砖"讬 讜转讜住' 讘讗讜转 讚诇讗 讘注讬 讝讬讜谞讗 讗诇讗 讛讻诇 诪讬讬专讬 讘砖谞讬 讝讬讬谞讬谉 讗诇讗 讛讗 砖讻转讘 讘诪拽讜诐 讚讘注讬 讝讬讜谞讬 讘讻"讚 住驻专讬诐 讛讗 讚诇讗 讘注讬 讝讬讜谞讗 砖讻转讘诐 讘诪拽讜诐 讚诇讗 讘注讬 讝讬讜谞讬 讻讬讜谉 砖讗讬谉 讝讛 诪拽驻讬讚 讗讝讬讜谞讬 讛讜讛 专讜砖诐 注讻"驻 讜讻讻转讘 诪砖讬讟讗 砖诇谞讜 讜诪讻"砖 讘讻诇 诇砖讜谞讜转 讛讗讜诪讜转. 讗讱 专砖"讬 驻讬' 诇专讘谞谉 讗讬谞讜 诪讞讬讬讘 注诇 专讜砖诐 讜住讬诪谉 讗诇讗 讘讻转讬讘讛 讙诪讜专讛 讜讗"讻 注讻"驻 讘讻转讘 诪砖讬讟讛 驻讟讜专 砖讗讬谞讜 讗诇讗 专讜砖诐. 讗诪谞诐 讘讻转讘 注诐 讜注诐 讻诇砖讜谞讜 诇讗 诪爪讬谞讜 诇讛转讬专 讗驻讬' 诇专砖"讬 讗诐 诇讗 谞讗诪专 讚讘注讬' 讚讜拽讗 讻诪讜 诇讜讬诐 讗讜转讛 讻转讬讘讛 诪诪砖 讜讝讛 讛讜讗 讚注转 讬讞讬讚讛 讛讙讛' 诪讬讬诪' 驻"讝 诪住"转 讜讻讘专 爪讜讞讜 注诇讬' 诪讙"讗 住讬' 砖"诪 住拽"讬 讜讘"砖 专住讬' 拽讻"讜 讜谞诪爪讗 讘讘"讬 住讬' 转拽诪"讛 讘砖诐 专讬"讜 讜谞讚驻住 讘讟注讜转 住' 转讜专转 讗讚诐 讜爪"诇 住' 转讜诇讚讜转 讗讚诐 讜讞讜讛 诇讛转讬专 讻' 诪砖讬讟讗 讘讞讜讛"诪 诪讬讛转 讜诪"诪 讻转讘 注诇讬讜 讜诇讗 谞讛讬专讗. 讗讘诇 讻转讬讘讛 讙住讛 砖诇 讻诇 讗讜诪讛 讜诇砖讜谉 讗讬谉 砖讜诐 住讘专讗 诇讜诪专 砖诇讗 讬讞讬讬讘 诪讛"转 讞讜抓 诪讛 砖谞诪爪讗 讘讛讙讛' 诪讬讬诪讜谞讬 讛谞"诇 讜诇讗讜 诪专 讘专 讗砖讬 讞转讜诐 注诇讛:


讜注讬讬谉 诇砖讜谉 驻讬' 讛诪砖谞讛 诇专诪讘"诐 砖讛讬' 诇讜讬诐 讻讜转讘讬诐 讗' 讘' 注讚 讬' 讜砖讜讘 讻转讘讜 讬"讗 讬"讘 讬"讙 注"砖. 讜谞"诇 驻诇讜讙转转 专' 讬讜住讬 讜专讘谞谉 讘讛讗 讚诪讬讬转讬 诪讙"讗 住讬' 砖"诪 讚诇转砖讜讘转 专诪"讗 讛讻讜转讘 注诇 讚驻讬 住驻专 讗讬谉 讘讜 诇讗 讻讜转讘 讜诇讗 诪讜讞拽 讻讬讜谉 讚注砖讜讬 诇驻转讜讞 讜诇谞注讜诇 讜注讟"讝 砖诐. 讜诪讙"讗 住"诇 砖讛讜讗 讞讬讬讘 讞讟讗转. 讜讛谞讛 注讚 讬"讘 讛讬' 讛诇讜讬诐 讻讜转讘讬诐 讞爪讬 讗讜转 讘拽专砖 讝讛 讜讞爪讬 讘砖谞讬 讜讻谉 讘讗讚谞讬诐 讜诇转"拽 讛讜讛 讝讛 讻转讬讘讛 诪注诇讬讗 讗注"讙 讚注砖讜讬 诇驻专讜拽 讜诇讛讞讝讬专 谞诪爪讗 诇讗 讛讜讛 专讜砖诐 讘诪拽讚砖 讜讗讬谞讜 讗讘 诪诇讗讻讛. 讜诇专' 讬讜住讬 讗讬谉 讝讛 讻转讬讘讛 讗诇讗 专讜砖诐 讘注诇诪讗 讜讛讜讛 专讜砖诐 讗讘 诪诇讗讻讛. 讜讻转讬讘讛 谞诪讬 讛讜讛 诪讗讜转 讬"讗 讬"讘 讜讗讬诇讱 讻转讘讜 注讻"驻 讗讜转 讗' 砖诇诐 讜讛讗 讚讘注讬' 讘' 讗讜转讬讜转 讻' 专诪"讗 讘转砖讜讘讛 砖诐 讚讝讛 讛诇"诪 讻讻诇 砖讬注讜专讬谉 讜拽"诇:

